cyanic-selkie/wikianc huggingface dataset:
ප්‍රින්ස් උදය ප්‍රියන්ත
ගායන ජීවිතය
ඇල්පිටිය ආනන්ද මහා විද්‍යාලයෙන් අධ්‍යාපනය හැදෑරූ ප්‍රින්ස් පාසල් යන අවදියේදීම තම සංගීත හැකියාවන් ප්‍රදර්ශනය කළේය. ඔහුගේ පළමු සංගීත ගුරුවරයා වූයේ නිහාල් ගම්හේවාය, නමුත් 1987-89 JVP කැරලි හේතුවෙන් පන්තිවලට බාධා එල්ල විය. 1990 දී ප්‍රින්ස් ජාතික තරුණ සේවා සභාවේ බෙල්වුඩ් සංගීත ඇකඩමියට ඇතුළත් වූ අතර ගම්හේවා යටතේ වයලීන වාදකයෙකු ලෙස සේවය කළේය. ඔහු චන්දන ලියනආරච්චි, ජයසිරි අමරසේකර වැනි සහෝදර සංගීතවේදීන් සමඟ වසර තුනකට පසු බෙල්වුඩ් ඩිප්ලෝමාව සම්පූර්ණ කළේය. එය අවසන් වීමත් සමඟ ඔහු තම සංගීත ගුරුවරයාගෙන් ඉල්ලා සිටියේ ඔහුට ගීත කිහිපයක් ලිවීමටය. ඒ සමඟින් ගම්හේවා ඔහු වෙනුවෙන් පෙම්වතුන් සිනාසේ, ⁣වෙරල කොනක හිද, ආදරේ නම් ඇයි, සඳ කුමාරියක් ඇතුළත් ගීත හතරක් ලිවීය. ශ්‍රී ලාංකේය සංගීත ක්ෂේත්‍රයේ ප්‍රථම වරට Octapad සංගීත භාණ්ඩය භාවිතය හේතුවෙන් මෙම ගීත හතර ඉස්මතු විය.
ඔහු 1992 දී සඳ කුමාරියක් දිගේකා යනවා ගීතයෙන් ගායකයෙකු ලෙස ජනප්‍රිය වූ අතර විවෘත වේදිකාවේ සහ රූපවාහිනී සංගීත ක්ෂේත්‍රයේ ඔහුගේ සලකුණ තැබීය. ඔහුගේ වඩාත් ජනප්‍රිය ගීත අතරට සීගිරියේ කුරුටු ගීත, ඔබ හමුවූ දිනේ, සුදු මල් පොකුරක්, සඳරැණු වහෙන සහ සමුදෙන්න සමුගන්න නම් ඇතුළත් වේ.
රෝගීවීම හා මියයාම
2014 දී, ඔහුගේ මවගේ මරණයෙන් පසු, ප්‍රින්ස් කම්පනය හේතුවෙන් ඩුබායි හි රෝහල් ගත කරනු ලැබීය. 2015 දෙසැම්බර් 17 වැනි දින ප්‍රින්ස් ප්‍රථම වරට කරාපිටිය ශික්ෂණ රෝහලට ඇතුළත් කරනු ලැබුවේ දැඩි උණ හේතුවෙන් ඔහුගේ මොළයට විෂබීජ ආසාදනය වීම හේතුවෙනි. ඔහුගේ අසාධ්‍ය තත්ත්වයත් සමඟ බොහෝ සුබසාධන සංවිධාන සහ සෙසු කලාකරුවන් ඔහුව සුව කිරීම සඳහා අරමුදල් රැස් කිරීමට පටන් ගත්හ. සමහර ප්‍රතිකාර වලින් පසු ප්‍රින්ස් රෝහලෙන් නිදහස් වූ නමුත් නොකඩවා බෙහෙත් ගැනීමට සිදු විය. ඔහු නිවසේ සිටින විට, බොහෝ කටකතා ඔහු නිරෝගී බව පෙන්නුම් කළ නමුත්, ඔහුගේ සොහොයුරිය ඒ සියල්ල ප්‍රතික්ෂේප කළ අතර, ප්‍රින්ස්ට සනීප නොවන බවත්, දියවැඩියා සහ වම් පාදයේ අක්‍රියතාවට ප්‍රතිකාර කරන බවත් දන්වා සිටියාය.
කෙසේ වෙතත්, 2017 මාර්තු මාසයේදී ප්‍රින්ස්ගේ මොළයට විෂබීජ ආසාදනයක් හේතුවෙන් නැවත නවලෝක රෝහලට ඇතුළත් කරන ලදී. ඔහුට අඛණ්ඩව දින පහක් එන්නත් කිරීමේ පාඨමාලාවක් සමඟ ප්‍රතිකාර කළ යුතුය. අන්තර්ජාලය පුරා පැතිර යන බොහෝ කටකතා ඔහු මියගොස් ඇති බව පැවසුවත් ඔහුගේ සහෝදරිය විසින් එය ප්‍රතික්ෂේප කරන ලදී. මෙම කටකතා හේතුවෙන් ඔහුගේ ප්‍රතිකාර සඳහා මුදල් ද අඩු වූ අතර මෙය ඔහුගේ පවුලේ අයට ඔවුන්ගේ ඉඩම් සහ වාහන විකිණීමට ද පෙළඹුණි. මේ අතර, පාර්ලිමේන්තු ප්‍රතිසංස්කරණ හා ජනමාධ්‍ය අමාත්‍ය ගයන්ත කරුණාතිලක විසින් රුපියල් මිලියන 100ක චෙක්පතක් ප්‍රදානය කරන ලදී. ඔහුගේ වෛද්‍ය ප්‍රතිකාර සඳහා ද රුපියල් 100,000 ක්.
2017 ජූනි 8 දින, ප්‍රින්ස් වයස අවුරුදු 47 දී රෝහලේදී මිය ගියේය.ඔහුගේ දේහය දින 4ක් ඔහුගේ නිවසේ තබා 2017 ජූනි 11 දින තැන්පත් කරන ලදී. කෙසේ වෙතත්, ඔහුගේ මරණයට පෙර රෝහල් බිල අවසන් කර නොතිබුණි. ශ්‍රී ලංකා ගායක ගායිකා සංගමය විසින් සංවිධානය කරන ලද සංගීත සංදර්ශනයකින් පරිත්‍යාග කිරීමෙන් පසු මුළු ලක්ෂ 25 කට වැඩි මුදල අවසන් කරන ලදී.
ගීත ලැයිස්තුව
ඔහුගේ ගීත ඇල්බම අනුව මෙහි ඇත.
ප්‍රින්ස් රාත්‍රිය සකුරා රේන්ජ් සමග
ප්‍රවර්ගය:චරිත කතා ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ ප්‍රවර්ගය:ශ්‍රී ලාංකික ගායකයෝ ප්‍රවර්ගය:සිංහල ගායකයෝ ප්‍රවර්ගය:ශ්‍රී ලාංකික ගායකයෝ
ශ්‍රී ලංකාවේ ඇඟළුම් කර්මාන්තය
රෙදිපිළි හා ඇඟලුම් නිපැයුම් නිර්මාණය, නිෂ්පාදනය සහ අපනයන ශ්‍රී ලංකාවේ විශාලතම කර්මාන්තයන් ගෙන් එකක් මෙන්ම රටේ ආර්ථිකය ඉදිරියට ගෙන යාම සදහා ප්‍රධාන කාර්යභාරයක් ඉටු කරයි. ශ්‍රී ලංකාවේ ඇඟලුම් කර්මාන්තය, රටේ ශ්‍රම බලකායෙන් 15% ක් පමණ වු තරුණ තරුණියන්ට රැකියා අවස්ථා ලබා දෙන අතර, රටේ සමස්ත අපනයනයෙන් භාගයක් පමණ වේ. ලොව ප්‍රමුඛ පෙළේ ඇඟලුම් නිපදවන රටවල් අතර එහි ජනගහනයට සාපේක්ෂව බලන විට ශ්‍රී ලංකාව එහි ප්‍රධාන ස්ථානයක් ගනී.
සංවර්ධනය
ශ්‍රී ලංකාවේ විවෘත ආර්ථික ප්‍රතිපත්තිය මෙන්ම වෙලඳාම හා ආයෝජන හිතකාමී පරිසරය හේතුවෙන් ඉන්දියාවේ ඇඟලුම් කර්මාන්තය සඳහා විකල්පයක් ලෙස 1980 දී ශ්‍රී ලංකාවේ ඇඟලුම් කර්මාන්තය සැලකිය යුතු වර්ධනය වීමට පටන් ගත්තේය. ඇමරිකානු විලාසිතා අංශය සඳහා “speed sourcing " සංවර්ධනය ප්‍රමුඛයෙකු වන මාටින් ට්‍රස්ට් 1985 දී, ශ්‍රී ලංකා රෙදිපිළි සහ ඇඟලුම් සමාගම් සමග වැඩ ආරම්භ කළේය. 1986 සහ 1987 දී ඔහු Omar සහ Amalean සමූහය සමඟ ඒකාබද්ධ ව්‍යාපාරයක් පිහිටුවන ලදී.
2010 වන විට, බ්‍රැන්ඩික්ස් (Brandix), Hirdaramani & Jay Jay Mills යන සමාගම් තුන එක්සත් ජනපදය සදහා ඇඟලුම් නිෂ්පාදන අපනයන කරන ප්‍රධාන සමාගම් බවට පත් විය.
ආර්ථික වර්ධනය
alt=Apparel exports|දකුණ|thumb|425x425පික්|එක්සත් ජනපදය සදහා ඇඟලුම් අපනයන කරන ප්‍රධාන පෙළේ ඇඟළුම් - නිෂ්පාදන රටවල් 1989–2009. ඉදිරි දශක කිහිපය දි, ඇඟලුම් කර්මාන්තය ශ්‍රී ලංකාවේ ප්‍රධාන අපනයන නිෂ්පාදනය බවට වර්ධනය විය හැක. 1996 ,1997 වර්ශයන් හීදී ඇඟලුම් කර්මාන්තයෙන් ලැබූ ආදායමේ 38 % ක වර්ධනයක්ද, ඇමරිකානු ඩොලර් බිලියන 2.18 ආදායමක් ලබා ගන්නා ලදී. 1998 දී ශ්‍රී ලංකාව තුළ නව රෙදිපිළි කර්මාන්තශාලා 50 ක් ආරම්භ කරන ලද අතර ඇඟළුම් කර්මාන්තය කර්මාන්ත ශාලා 800 දී සේවක සේවිකාවන් 300,000 ක් සේවය කරන ලදි. කුඩා හා මධ්‍ය පරිමාණ කර්මාන්ත ශාලා 85% ක හිමිකරුවන් ශ්‍රී ලංකිකයන් වන අතර විශාල කර්මාන්ත ශාලා ඒකාබද්ධ ව්‍යාපාර හෝ විදේශ අයත් ජාතිකයන්ට අයත් විය.
2009 දී ශ්‍රී ලංකාවේ සිවිල් යුද්ධය අවසන් වීමත් සමග රටේ ඇඟලුම් කර්මාන්තය සදහා තිබූ බාධක ලිහිල් විය. ඉන්පසු බ්‍රැන්ඩික්ස් (Brandix) සමාගම විසින් අපනයන දෙගුණ කිරීමේ අදහසින් සේවකයන් 25,000 ක් සහිතව පුන්නායි හි ඇඟලුම් කර්මාන්ත ශාලාවක් පිහිටවන ලදි. පසුව එම වසරේදි ශ්‍රී ලාංකික නව නිර්මාණකරුවන්, විලාසිතා භාණ්ඩ ඉස්මතු කිරීමේ අරමුණින් හා නිර්මාණ හා නිෂ්පාදනය සඳහා ශ්‍රී ලංකාව කේන්ද්‍රස්ථානයක් බවට පත් කිරීමේ අරමුණින් විශාලතම නිර්මාණ උළෙලක් ශ්‍රී ලංකාවේදි පැවැත්විණ.
2010 දී සමුළුව හා ප්‍රදර්ශනය කළමනාකරණ සේවා කටයුතු ශ්‍රී ලංකාව තුළ ආරම්භ කිරීමත් සමග තවත් ප්‍රදර්ශන සදහා අවස්ථාව ලැබිණි. එසේ කිරීමෙන්, ගෝලීය සමාගමක් විසින් ජාත්‍යන්තර රෙදිපිළි ප්‍රදර්ශන තුනක් ශ්‍රී ලංකාවේ දී පවත්වන ලදි. එමගින් දේශීය රෙදිපිළි සහ ඇඟලුම් කර්මාන්තයේ විවිධ අංශ ඉස්මතු කිරීමට, දේශපාලන අස්ථාවරත්වය ගැන බිය පහ කිරීම කිරීමට හා ශ්‍රී ලංකාවට යුරෝපා සංගමය වෙළෙඳපොළ සමග තරග කළ හැකි බව පෙන්වීමට හැකි විය.
2000 දශකය අග වන විට, ශ්‍රී ලංකාවේ රෙදිපිළි කර්මාන්තය රටේ කාර්මික නිෂ්පාදනයට 39% ක දායකත්වයක් හා රටේ මුළු අපනයන් 43% ක් නියෝජනය කරයි. 1970 සිට දි සිට වර්ධනය වන ඇඟලුම් කර්මාන්තය අද වන විට මෙරට විශාලතම අපනයන ආදායම ලබන කර්මාන්තය බවට පත් වී ඇත.
සමාජ වගකීම
දකුණ|thumb|300x300පික්| ශ්‍රී ලංකාවේ ඇඟලුම් ක්ෂේත්රයේ නිරත කාන්තාවන්. Daily Mirror හි සදහන් පරිදි "හෘදය සාක්ෂියට එකඟව ඇඟලුම් නිෂ්පාදනය" යන පාඨය සපුරා ගැනීම සඳහා ශ්‍රී ලංකාවේ ඇඟලුම් කර්මාන්තය බොහෝ ආයෝජනය කර ඇත. ශ්‍රී ලංකාවේ ඇඟලුම් කර්මාන්තය මගින් ළමා ශ්‍රමය භාවිතයට සිය විරුද්ධත්වය ඇතුළුව සදාචාරාත්මක බැඳීමක ඇති වටිනාකම, ශ්‍රී ලංකා කර්මාන්ත වෙළඳ සංගමයේ අවධානයට කැඳවා ඇත.
ශ්‍රම බලකාය තුළ කාන්තාවන් හා සුළු ජාතීන්
ශ්‍රී ලංකාවේ කර්මාන්තවල ශ්‍රමයෙන් විශාල කොටසක් කාන්තාවන් විසින් ලබා දී ඇත. 2010 වන විට කාන්තාවෝ 350,000 රටේ ඇඟලුම් කර්මාන්ත ශාලා 850 ක සේවය කරති. මෙය ඇඟලුම් කර්මාන්තයේ ශ්‍රම බලකායෙන් 85% ක් පමණ වේ. සුළු ජාතීන්ද ඇඟලුම් නිෂ්පාදනය සදහා සැලකිය යුතු කාර්ය භාරයක් ඉටු කරයි.
ශ්‍රී ලංකාවේ විශාලතම ඇඟලුම් සමාගම් දෙකක් වන මාස් (MAS) සහ බ්‍රැන්ඩික්ස් (Brandix), සුළු ජාතීන්ට අයිති පුද්ගලයන් විසින් පවත්වාගෙන යනු ලබයි. ශ්‍රී ලංකාව ප්‍රධාන වශයෙන් බෞද්ධ රටකි. බ්‍රැන්ඩික්ස් (Brandix) සමගමේ හිමිකම මුස්ලිම් පවුල් සතු වන අතර මාස් (MAS) සමගමේ හිමිකම හින්දු පවුල් සතු වේ. කෙසේ වෙතත් මෙම සමාගම් වල නායකත්වය දරණ සාමාජිකයන් බහුතරයක් බෞද්ධයන් වේ.
සංවර්ධිත රටවල්
සංවර්ධිත රටක්, හෝ ඉහළ ආදායම් ලබන රටක් , යනු අනෙකුත් අඩු කාර්මිකකරණය වූ ජාතීන්ට සාපේක්ෂව උසස් ජීවන තත්ත්වයක්, සංවර්ධිත ආර්ථිකයක් සහ දියුණු තාක්‍ෂණික යටිතල පහසුකම් ඇති ස්වෛරී රාජ්‍යයකි.
දෛහික සෛල න්‍යෂ්ටි මාරුව
ප්‍රවේණි විද්‍යාවෙහි සහ විකසන ජීව විද්‍යාවෙහි, දේහික සෛල න්‍යෂ්ටි මාරුව (එස්සීඑන්ටී) යනු, දේහ සෛලයක් සහ ඩිම්බ සෛලයක් භාවිතයෙන් ජීව්‍ය කලලයක් තැනීම සඳහා වන  පරීක්ෂණාගාර මූලෝපායක් වෙයි. මෙම ශිල්ප ක්‍රමය තුල සිදුවන්නේ, වින්‍යෂ්ටික අණ්ඩසෛලයක් (ඩිම්බ සෛලයක්) ගෙන,  දේහික (දේහ) සෛලයක් වෙතින් ලබා ගත්  දායක න්‍යෂ්ටියක්,  එය තුලට අධිරෝපණය කිරීමයි. චිකිත්සීය සහ  ප්‍රජනක ක්ලෝනකරණය යන දෙතැන්හිදීම එය භාවිතා වෙයි. ඩොලී නම් බැටළුවා ජනප්‍රිය වූයේ, ක්ෂීරපායියෙක් සාර්ථක ලෙසින් ප්‍රජනක ක්ලෝනකරණය කල පළමු අවස්ථාව වූ බැවිනි. 2018 ජනවාරි මාසයෙහිදී, ෂැංහයි හී විද්‍යාඥයින් කණ්ඩායමක් ප්‍රකාශයට පත් කලේ,  කකුළුවන්-බුදින මැකී රිලවුන් දෙදෙනෙකු,   භ්‍රෑණ න්‍යෂ්ටි වෙතින් සාර්ථක ලෙසින් ක්ලෝනකරණය කල බවයි. "චිකිත්සීය ක්ලෝනකරණය" ලෙසින් හැඳින්වෙන්නේ   පුනර්ජනක වෛද්‍ය විද්‍යාවෙහිදී එස්සීඑන්ටී සඳහා ඇති භව්‍ය භාවිත ඉඩකඩ වෙයි. කලල මූලික සෛල (ඊඑස්සී) පිළිබඳව සහ වෛද්‍යමය භාවිතයන් සඳහා ජීව්‍ය කලල විනාශකිරීම සම්බන්ධිත බොහෝ ගැටළු සඳහා පිළිතුරක් ලෙසින් මෙම ක්‍රමවේදය ඉස්තරම් බව පිළිගැනුනත්,  සෛල වර්ග දෙක කෙතරම් සත්‍ය ලෙසින්  සමජාතද යන පැණය තවමත් පිළිතුරු නොමැතිව පවතියි.
ආශ්‍රිත
ප්‍රවර්ගය: ක්ලෝනකරණය ප්‍රවර්ගය: ප්‍රවේණි විද්‍යාව ප්‍රවර්ගය: මූලික සෛල පර්යේෂණ ප්‍රවර්ගය:ප්‍රේරිත මූලික සෛල ප්‍රවර්ගය:ආයුෂ දිගුව
අරුණ ලේකම්ගේ
ජීවන සටහන්
අරුණ කැළණිය විශ්ව විද්‍යාලයේ මෙන්ම එක්සත් රාජධානියේ මැන්චෙස්ටර් මෙට්‍රොපොලිටන් විශ්ව විද්‍යාලයේ පශ්චාත් උපාධිධාරියෙකු වෙයි. අරුණ ලේකම්ගේ කොළඹ නාලන්දා විද්‍යාලයයේ ආදි සිසුවෙකි.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ ප්‍රවර්ගය:ආදි නාලන්දියයෝ
ද එක්ස්-ෆයිල්ස් (වාරය 10)
ඇමරිකානු විද්‍යා ප්‍රබන්ධ රූපවාහිනී කතාමාලාවක් වන ද එක්ස්-ෆයිල්ස්හි දසවන කථාවාරය 2016 ජනවාරි 24 දින සිට එක්සත් ජනපදය තුළ ෆොක්ස් නාළිකාව ඔස්සේ විකාශය අරඹන ලදී. කථාංග හයකින් සමන්විත මෙම කථාවාරය 2016 පෙබරවාරි 22 දින අවසන් විය. මෙම කථාවාරය නවවන වාරය (2001–02) විකාශය වී වසර දාහතරකට පසුව සහ ද එක්ස්-ෆයිල්ස්: අයි වෝන්ට් ටු බිලීව් (2008) චිත්‍රපටයෙන් වසර හතකට පසුව විකාශය වූවකි. මෙහි නැවත ස්ථාපිත ෆෙඩරල් විමර්ශන කාර්යාංශ (FBI) නියෝජිතයන් වන ෆොක්ස් මෝල්ඩර් (ඩේවිඩ් ඩචොව්නි) සහ ඩේනා ස්කලී (ගිලියන් ඇන්ඩර්සන්) විසින් පාරභෞමික ජීවීන්ගේ පැවැත්ම සහ ඔවුන් රජය සමග දක්වන සම්බන්ධතාව අනාවරණය කරගන්නා අයුරු නිරූපණය වේ.
ලෝක වනජීවී දිනය 2014 තැපැල් මුද්දරය
=මුද්දර නිවේදන අංකය 840= 2014 ලෝක වනජීවී දිනය සැමරීම නිමිත්තෙන් ශ්‍රී ලංකා තැපැල් දෙපාර්තුමේන්තුවේ මුද්දර කාර්යාංශය විසින් කදුකර ගස් මැඩියා නිරූපිත රුපියල් 5 ක වටිනාකමකින් යුත් නව තැපැල් මුද්දරයක් 2014 මාර්තු 3 දින නිකුත් කරනු ලැබේ.
ලෝක වනජීවි දිනය 2014
2013 මාර්තු 03 දින සිට 14 වෙනි දින දක්වා බැංකොක්දී පවත්වනු ලැබූ CITES පාර්ශවකරුවන්ගේ (COP 16) සමුළුවේ 16 වෙනි රැස්වීමේදී සත්කාරක තායිලන්ත රාජ්‍යය මාර්තු 03 වෙනි දිනය ලෝක වනජීවී දිනය වශයෙන් ප්‍රකාශයට පත්කිරීමේ යෝජනාවට සිය අනුග්‍රහකත්වය ලබා දුන්නේය. මේ දිනය නම් සත්ව ප්‍රජාවේ පැවැත්මට වෙළදාම තර්ජනයක් නොවන බවට සහතික කිරීමේලා වැදගත් කාරයභාර්යක් ඉටුකරන, වදවීමේ තර්ජනයට ලක්වූ වන ජීවීන් හා ශාඛ පිලිබද ජාත්‍යන්තර සම්මුතිය (CITES) 1973 දී සම්මත කරන ලද දිනයයි. එය එක්සත් ජාතීන්ගේ මහා මණ්ඩලයට දැනුම් දෙන ලදී. මාර්තු 3 වෙනි දින ලෝක වනජීවි දිනය වශයෙන් ප්‍රකාශයට පත් කිරීමටත්, ලෝක සත්ව හා ශාක ප්‍රජාවන් පිළිබද අවබෝධය ඇති කිරීමටත් 2013 දෙසැම්බර් 20 වෙනි දින පැවති එක්සත් ජාතීන්ගේ මහා මණ්ඩලයේ 68 වෙනි සැසිවාරයේදී තීරනය කරන ලදී. ලෝක වනජීවි දිනය යනු වන සත්ව හා ශාඛ ජීවයේ විවිධ ස්වරූපයන් හී අලංකාරය සැමරීමටත් එයින් ජනතාවට ලැබෙන විවිධාකාර ප්‍රතිලාබ පිළිබද අවබෝධයක් ඇති කිරීමටත් ලැබෙන මහගු අවස්තාවකි. ඒ සමගම පුළුල් ආකාරයේ ආර්ථික, පාරිසරික හා සමාජ බලපැම ඇති කරන වනජීවි අපරාධ වලට එරෙහිව කරන සටන තවත් වැඩි කිරීමේ හදිසි අවශ්‍යතාවද මේ දිනය අපට සිහිපත් කරයි. වනජීවි සතුන් නිසග වටිනාකමක් පවතින අතර ම තිරසාර සංවර්ධනයේ මෙන්ම මානව සුබසිද්ධියේ පාරිසරික, ජානමය, සමාජීය, ආර්ථික, විද්‍යාත්මක, අධ්‍යාපනික, සංස්කෘතික, විනෝදාත්මක අංග කෙරෙහිද එය දායකත්වය ලබාදෙයි. මේ හේතූන් නිසාම එක්සත් ජාතීන්ගේ සංවිධානයේ සියළුම ජාතීන් හා අනෙකුත් ජාත්‍යන්තර සංවිධාන මෙන්ම සිවිල් සමාජයද, රාජ්‍ය නොවන සංවිධාන හා පුද්ගලයෝ ද මේ ගෝලීය වනජීවි සැමරුමට සිය සහභාගීත්වය ලබා දෙයි.
සංරක්ෂණ තත්වය
මෙය ආවේණික මෙන්ම වදවීමේ තර්ජනයට ලක් වූ විශේෂයකි. (2012 ජාතික රතු දත්ත ලේඛනය)
ව්‍යාප්තිය
තෙත් කලාපයේ උප කදුකර හා කදුකර වනාන්තර ප්‍රදේශවල මේ විශේෂය දක්නට ලැබෙයි. හෝර්ටන්තැන්න, කදු බිම් ප්‍රදේශ, නකල්ස් ලෝක උරුම ප්‍රදේශ සහ හක්ගල දැඩි ස්භාවරක්ෂිතය යන ප්‍රදේශ වලින් මෙම විශේෂය වාර්තා වී තිබේ.
තර්ජනය
මේ විශේෂය තර්ජන රාශියකට මුහුන දෙයි. වාසභූමිය අහිමිවීම, වනාන්තර අනවසරයෙන් අල්ලා ගැනීම, වරි වර ඇතිවන ගිනි ගැනීම්, නීති විරෝධී ලෙස ගස් කැපීම සහ කරදමුංගු වගාව ආදිය ඒවායි සමහරකි. එවැනි ක්‍රියාකාරකම් මේ විශේෂයට දැඩි ලෙස හානිකර විය හැකිය. ඊට අමතරව හෝර්ටන්තැන්න හා නකල්ස් කදු ප්‍රදේශයේ විශාල වශයෙන් සිදුවන වනාන්තර හානියද (ප්‍රතිමාරය) ඊට හේතුවී තිබේ.
නිකුත් කරන දිනය - 2014 මාර්තු මස 03 වැනි දින. වටිනාකම - රුපියල් 5.00. මුද්දර සැලසුම්කරු - පාලිත ගුණසිංහ. ප්‍රමාණය - මි. මී. 30 x මි. මී. 41. හැඩය - සිරස්. මුද්‍රණ ක්‍රමය - ඕෆ්සෙට් ලිතෝග්‍රැෆි. පත් සැකැස්ම - පත්‍රිකාවක මුද්දර 20 බැගින්. සිදුරු ප්‍රමාණය - 13 1/2 x 12 3/4. මුද්‍රණකරුවෝ - රජයේ මුද්‍රණ දෙපාර්තුමේන්තුව, ශ්‍රී ලංකාව. වර්ණ ( පාවිච්චි කළ ) - හතරයි. කඩදාසි වර්ගය - 102 ජී. එස්. එම්. ආරක්ෂිත මුද්දර මුද්‍රණ කඩදාසි. මැලියම් - පීවීඒ. මුද්‍රණය කළ ප්‍රමාණය - 500,000. අලෙවි කරන අවසන් දිනය - 2015.03.02.
Crossdressing
විරුද්ධ ලිංගිකයන්ගේ ඇඳුම් ඇඳිම ක්‍රොස්ඩ්‍රෙසින්ග් කියල තමයි හදුන්වන්නෙ. මෙව ගැන ෆිල්ම් පවා හදිල තියෙනවා.
සීමාසහිත ලංකා පොහොර සමාගම 50 වැනි සංවත්සරය තැපැල් මුද්දරය
=මුද්දර නිවේදන අංකය 841= සීමාසහිත ලංකා පොහොර සමාගම 50 වැනි සංවත්සරය නිමිත්තෙන් ශ්‍රී ලංකා තැපැල් දෙපාර්තුමේන්තුවේ මුද්දර කාර්යාංශය විසින් රුපියල් 5 ක වටිනාකමකින් යුත් නව තැපැල් මුද්දරයක් 2014 අප්‍රියෙල් මස 04 වැනි දින නිකුත් කෙරේ. . මහින්ද චින්තන ප්‍රතිපත්තියෙන් ප්‍රකාශිත ශ්‍රී ලංකාවේ ගොවි ජනතාව සදහා වන පොහොර සහනාධාරය යථාර්තයක් කිරීමේ ප්‍රධානතම රාජ්‍ය ආයතනය ලෙස කටයුතු කරන්නේ සීමාසහිත ලංකා පොහොර සමාගමයි. 2007/2008 ගිණුම් වර්ෂයේදී සෘණ රුපියල් මිලියන 340 ක ශුද්ධ ජංගම වත්කමක් සහිත අස්ථාවර ආයතනයක් ලෙස පැවති මෙම සමාගමේ 2012/2013 ගිණුම් වර්ෂය අවසන් වන විට රුපියල් මිලියන 1,606 ක ශුද්ධ ජංගම වත්කම් සහිත ස්ථාවර ආයතනයක් ලෙස ස්ථාපිත වූ අතර 2012/2013 ගිණුම් වර්ෂය අවසන් වන විට සමාගමේ ශුද්ධ වත්කම් රුපියල් මිලියන 3,736 ක් දක්වා වර්ධනය වී ඇත. 2012/2013 ගිණුම් වර්ෂය තුලදී රුපියල් මිලියන 199 ක බදු පෙර ලාභයක් ලැබූ සීමාසහිත ලංකා පොහොර සමාගම 2013 වර්ෂය සදහා මහා භාණ්ඩාගාරයට රුපියල් මිලියන 38 ක ලාභාංශ ගෙවා ඇත. මහින්ද චින්තන ප්‍රතිපත්තිය යටතේ වාර්ෂික වී සහනාධාරය පොහොර මෙ. ටො. ලක්ෂ 03 ක් පමණ ආනයනය කර දිවයින පුරා බෙදාහරින ලංකා පොහොර සමාගම 2013 වර්ෂය තුලදී අනෙකුත් බෝග සදහා වන සහනාධාර පොහොර මෙ. ටො. 37,745 ක් අලවි කර ඇත. 1964 වසරේදී ආරම්භ කල ලංකා පොහොර සංස්ථාව 1992 වසරේදී සීමාසහිත ලංකා පොහොර සමාගම නමින් නැවත ස්ථාපිත විය. මෙම සමාගම ISO 9001:2008 ජාත්‍යන්තර තත්ව සහතිකය හා සමාගමේ රසායනාගාරය සදහා ISO/IEC 17025:2005 ජාත්‍යන්තර තත්ව සහතිකය හා ශ්‍රී ලංකා ප්‍රතීතන මණ්ඩලයේ ප්‍රතීතනයද හිමිකරගෙන ඇත.
නිකුත් කරන දිනය - 2014 අප්‍රියෙල් මස 04 වැනි දින. වටිනාකම - රුපියල් 5.00. මුද්දර සැලසුම්කරු - ගාමිණි අබේකෝන්. ප්‍රමාණය - මි. මී. 41 x මි. මී. 30. හැඩය - තිරස්. මුද්‍රණ ක්‍රමය - ඕෆ්සෙට් ලිතෝග්‍රැෆි. පත් සැකැස්ම - පත්‍රිකාවක මුද්දර 20 බැගින්. සිදුරු ප්‍රමාණය - 12 3/4 x 13 1/4 මුද්‍රණකරුවෝ - රජයේ මුද්‍රණ දෙපාර්තුමේන්තුව, ශ්‍රී ලංකාව. වර්ණ ( පාවිච්චි කළ ) - හතරයි. කඩදාසි වර්ගය - 102 ජී. එස්. එම්. ආරක්ෂිත මුද්දර මුද්‍රණ කඩදාසි. මැලියම් - පීවීඒ. මුද්‍රණය කළ ප්‍රමාණය - 500,000. අලෙවි කරන අවසන් දිනය - 2015.04.03.
එක්සත් මැක්සිකානු රාජ්‍ය
එක්සත් මැක්සිකානු රාජ්‍ය
දුරකථන සංකේත - + 52
එක්සත් මැක්සිකානු රාජ්‍ය පොදුවේ මැන්සිනෝ ලෙස හදුන්වන අතර උතුරැ ඇමරිකාවේ පිහිටි ‍ෙපඩරල් ව්‍යවස්ථාමය සමුහාණ්ඩුවකි. එය උතුරැ ඇමරිකාව, දකුණ හා බටහිර පැසිපික් සාගරය, ගිණීකොණ ගෝතමාලා හා බෙලීස් සහ කැරබියානු මුහුද හා නැගෙනහිරින් මැන්සිකන් ආගාධයට මායිම් වේ. එය වර්ග කි. මි. මිලියන 2 ක් (වර්ග සැතපුම්) 760 000 ක් පුරා පැතිරේ. ඇමරිකාස් තුල පවතින 5 වන විශාලතම රටවල අතර 14 වන ලෝකයේ විශාලතම නිදහස් රාජ්‍ය වන අතර ජනගහනය මිලියන 111 කි. 1521 විසින් මෙම පලාත අල්ලාගත් අතර නව ස්පාඤ්ඤයේ ප්‍රතිරාජ පදවිය ස්ථාපනය කල අතර 1821 නිදහසෙන් පසු එය ක්‍රමයෙන් මෙක්සිකෝ බවට පත් විය. නිදහසෙන් පසු කාලය ආර්ථික ස්ථාරවත්වය ප්‍රාදේශීය පාලනය, සිවිල් යුද්ධය, විදේශීය අගනුවර, රාජ‍්‍යයන් දෙකක් හා ස්වදේශී ආඥාදායකයන් දෙකක් යනාදිය විශේෂ ‍විය. 1910 දී ඇති වු මැක්සිකානු විප්ලවයෙන් ප්‍රසිද්ධියට පත් වු 1917 ව්‍යවස්ථාව සහ වර්තමානයේ රටේ පවතින දේශපාලන ක්‍රමය පැන නැගුණි. 2000 ජුලි පැවති මැතිවරණයෙන් ප්‍රථමවර විපක්ෂයක් ජයගත් අතර ව්‍යවස්ථාපිත විප්ලවීය පක්ෂය පරාජය විය. රාජ්‍යයන් ලෙස හා 1994 පටන් එන ආර්ථික සහයෝගීතා හා සංවර්ධන සංගමයේ එකම ලතින් ඇමරිකානු සාමාජිකයා වන මැක්සිකෝව ඉහළ මධ්‍ය ආර්ථිකයක් ඇති රටකි. එය නම් කාර්මික හා නැගි එන බලයකින් යුත් රටකි. එය විශාලතම 13 GDP නාමික අගය ඇති අතර මිලදී ගැනීමේ ශක්තියෙන් 11 වන තැන සිටී. ආර්ථිකය උතුර ඇමරිකානු නිදහස් වෙළෙද ගිවිසුම හා බැදී ඇති අතර NAFTA සහකාර හා ඇමරිකාව ද වේ.
ලෝක ළමා දිනය 2014 තැපැල් මුද්දරය
=මුද්දර නිවේදන අංකය 853= 2014 ලෝක ළමා දිනය සැමරීම වෙනුවෙන් ශ්‍රී ලංකා තැපැල් දෙපාර්තුමේන්තුවේ මුද්දර කාර්යාංශය විසින් රුපියල් 10 ක වටිනාකමින් යුත් නව තැපැල් මුද්දරයක්, 2014 ඔක්තෝම්බර් මස 01 දින නිකුත් කරනු ලැබේ. එක්සත් ජාතීන්ගේ සංවිධානය විසින් 1950 වර්ෂයේ සිට දරුවන් උදෙසා වෙනමම දිනයක් නම් කිරීම සිදු කරන ලද අතර එය ලොව පුරා උත්සවාකාරයෙන් සමරනු ලබයි. "සෙනෙහස දී අප රකින්න" යන්න එහි මෙවර තේමාව වන අතර සෙනෙහසින් පෝෂනය වූ ළමාවියක් තුලින් යහපත් පුරවැසියන් තැනීම එහි ප්‍රමුඛ අභිලාෂය වන්නේය. 2014 වර්ෂය, ශ්‍රී ලංකාව ළමා හිමිකම් ප්‍රඥප්තිය බලාත්මක වසර 25 ක් සැපිරීම නිසා මෙවර ළමා දිනය සැමරීම ශ්‍රී ලංකාවට වඩාත් වැදගත් වේ. ලෝක ළමා දින ජාතික උත්සවයේ නිළ ලාංඡනය ඇසුරෙන් නිකුත්වන මෙම සමර මුද්දරයේ දිස්වෙන, රබර් ඇටය ආශ්‍රිතව නිපදවා ඇති රූං පෙත්ත දරුවන්ගේ නිර්මානශීලීභාවය වර්ධනය කිරීම උදෙසා මං පාදන ලද ක්‍රීඩා භාණ්ඩයකි. ළමා හිමිකම් ප්‍රඥප්තියේ 25 වැනි වසර සමරන මේ වසර තුල එහි 17 වගන්තියේ දැක්වෙන "විවේකය අපගේ අයිතියකි" යන්න සංකේතවත් වන මෙම ක්‍රීඩා භාණ්ඩයද දූදරුවන් ද තුළින් විවේකය සදහා ඔවුන් සතු අයිතිය සුරැකීම, ඔවුන් හට දිය හැකි ඉහළම වරප්‍රසාදයන් බව තහවුරු කෙරේ.
ආලෝකය
‍ ආලෝකය නොහොත් දෘෂ්‍ය ආලෝකය යනු විද්‍යුත් චුම්බක වර්ණාවලියේ මිනිස් ඇසට සංවේදී වන තරංග පරාසයයි. මෙම තරංග නිසා දෘෂ්ටිය නම් සංවේදනය ඇති වේ. දෘෂ්‍ය ආලෝකයේ තරංග ආයාමය නැනෝමීටර 380 හෝ 400 සිට නැනෝමීටර 760 හෝ 780 දක්වා විහිදෙයි. ඒ අනුව එය ටෙරාහර්ට්ස් 405 සිට 790 පමණ වූ සංඛ්‍යාත පරාසයක පිහිටයි. කෙසේ වෙතත් භෞතික විද්‍යාවේදී ආලෝකය යන වදන දෘෂ්‍ය ආලෝකය මෙන් ම ඒ දෙපස ඇති මිනිස් ඇසට සංවේදී නොවන අධෝරක්ත සහ පාරජම්බුල තරංග කලාප සඳහා ද යෙදේ.
ලෝක ළමා දිනය 2014 තැපැල් මුද්දරය
නිකුත් කරන දිනය - 2014 ඔක්තෝබර් මස 01 වැනි දින. වටිනාකම - රුපියල් 10.00. මුද්දර සැලසුම්කරු - පුලස්ති එදිරිවීර. මුල්දින කවරය - පී. ඉසුරු චතුරංග. ප්‍රමාණය - මි. මී. 30 x මි. මී. 41. හැඩය - සිරස්. මුද්‍රණ ක්‍රමය - ඕෆ්සෙට් ලිතෝග්‍රැෆි. පත් සැකැස්ම - පත්‍රිකාවක මුද්දර 20 බැගින්. සිදුරු ප්‍රමාණය - 14 x 13 1/2. මුද්‍රණකරුවෝ - රජයේ මුද්‍රණ දෙපාර්තුමේන්තුව, ශ්‍රී ලංකාව. වර්ණ ( පාවිච්චි කළ ) - හතරයි. කඩදාසි වර්ගය - 102 ජී. එස්. එම්. ආරක්ෂිත මුද්දර මුද්‍රණ කඩදාසි. මැලියම් - පීවීඒ. මුද්‍රණය කළ ප්‍රමාණය - 500,000. අලෙවි කරන අවසන් දිනය - 2015.09.30.
ආලෝකය
තීව්‍රතාවය, සම්ප්‍රේෂණ දිශාව, සංඛ්‍යාතය හෝ තරංග ආයාමය, ධ්‍රැවීකරණය යන රාශි ආලෝකයේ ප්‍රධාන ලාක්ෂණික වේ. රික්ත‍යකදී ආලෝකයේ වේගය තත්පරයට මීටර 299,792,458ක් වේ.
ආලෝකය අවශෝෂණය සහ විමෝචනය වන්නේ ෆෝටෝන නමින් හැඳින්වෙන ශක්ති පැකැට්ටු ලෙස ය. ආලෝකය තරංගමය ලක්ෂණ මෙන් ම අංශුමය ලක්ෂණ ද පෙන්වයි. මෙම හැසිරීම තරංග-අංශු ද්වෛතය ලෙස හැ‍ඳින්වේ. ආලෝකයේ හැසිරීම පිළිබඳ ප්‍රකාශ විද්‍යාවේ දී හැදෑරේ.
භෞතික විද්‍යාවේදී ඕනෑ ම තරංග ආයාමයක් සහිත විද්‍යුත් චුම්බක විකිරණයක් (දෘශ්‍ය හෝ අදෘශ්‍ය වේවා) ආලෝකය ලෙස සමහර විටෙක හැඳින්වේ.
ආලෝකයේ වේගය
ඉතිහාසය පුරාවටම ආලෝකයේ වේගය මැණීමට විවිධ භෞතික විද්‍යාඥයින් උත්සාහ දරා ඇත. 17 වන සියවසේදී ගැලිලියෝ ගැලිලි ආලෝකයේ වේගය මැණීමට උත්සාහ කලේ ය. ඩැනිෂ් ජාතික භෞතික විද්‍යාඥයකු වූ ඔලේ රෝමර් 1676 තරම් අතීතයේදී ආලෝකයේ වේගය මැණීමට උත්සාහ කලේය. දුරදක්නයක් භාවිතයෙන් බ්‍රහස්පතීගේ චන්ද්‍රයකු වන අයෝ නිරීක්ෂණය කල රෝමර්, අයෝගේ කක්ෂ ආවර්ත කාලයේ දෘශ්‍ය විෂමතාවයන් සැලැකිල්ලට ගනිමින්, පෘථිවියේ කාක්ෂික විෂ්කම්භය ගමන් කිරීමට ආලෝකයට මිනිත්තු 22ක් පමණ ගත වන බව ගණනය කළේ ය. කෙසේ වෙතත් පෘථිවි කක්ෂයේ විෂ්කම්භය ඒ වන විට සොයාගෙන නොතිබිණි. රෝමර් එය දැන සිටියේ නම් ආලෝකයේ වේගය තත්පරයට මීටර 227,000,000ක් ලෙස ඔහු ගණනය කරනු ඇත.
1849 වර්ෂයේදී ප්‍රංශ ජාතික ඉපොලිට් ෆිසූ (Hippolyte Fizeau) ආලෝකයේ වේගය වඩාත් නිවැරදිව මැණීමට සමත් විය. ෆිසූ, කිලෝමීටර කිහිපහක් ඈතින් තිබූ දර්පණයක් මතට ආලෝක කදම්බයක් එල්ල කලේ ය. ආලෝක කදම්බයේ ගමන් මාර්ගයේ භ්‍රමණය වන දැති රෝදයක් තබන ලදී. ඇටැවුම සකසන ලද්දේ, ආලෝක කදම්බය දර්පණය මතින් පරාවර්තනය වීමෙන් පසු ප්‍රභවය වෙතටම, පැමිණි මාර්ගයේම ගමන් කරන ලෙසටත්, ආලෝක කදම්බය දැති රෝදයේ දැති අතරින් ගමන් කරන ලෙසටත් ය. එක්තරා භ්‍රමණ වේගයකදී ආලෝක කදම්බය දැති රෝදයේ එක් හිදැසක් අතරින් දර්පණය වෙතටත්, ඊළඟ හිඩැසින් ආපසුත් ගමන් කරන බව ෆිසූ නිරීක්ෂණය කළේ ය. දර්පණයට ඇති දුරත්, දැති රෝදයේ දැති ගණන සහ භ්‍රමණ වේගයත් දැන ගැනීමෙන් ආලෝකයේ වේගය තත්පරයට මීටර 313,000,000ක් ලෙස ගණනය කිරීමට ෆිසූ සමත් විය.
1862 දී ලියොං ෆූකු (Léon Foucault) විසින් භ්‍රමණය වන දර්පණ භාවිතා කරමින් තත්පරයට මීටර 298,000,000ක අගයක් ලබා ගැනීමට සමත් විය. ඇල්බට් ඒබ්‍රහම් මිචෙල්සන් 1877 සිට තම මරණය සිදු වූ 1931 වර්ෂය දක්වා ආලෝකයේ වේගය පිලිබඳ පරීක්ෂණ පැවැත්වීය. ෆූකු ගේ ක්‍රමවේදය වැඩිදියුණු කල ඔහු, කැලිෆෝනියාවේ විල්සන් සහ සැන් ඇන්ටෝනියෝ කඳු අතර ආලෝකය ගමන් කර ආපසු ඒමට ගත වූ කාලය වැඩිදියුණු කල භ්‍රමණය වන දර්පණ මගින් මැණීමට සමත් විය. මේ සූක්ෂම මිණුම් වලින් ආලෝකයේ වේගය තත්පරයට මීටර 299,796,000ක් ලෙස ගණනය කරන ලදී.
සාමාන්‍ය පදාර්ථය සහිත විවිධ පාරදෘශ්‍ය ද්‍රව්‍ය තුල ආලෝකයේ වේගය, රික්තයේ එහි වේගයට වඩා කුඩා ය. උදාහරණයක් ලෙස ජලය තුල ආලෝකයේ වේගය රික්තයකදී මෙන් 3/4ක් පමණ වේ. කෙසේ වෙතත් මෙම මන්දනය වීමේ ක්‍රියාවලිය ඇත්ත වශයෙන්ම ආලෝක අංශු මන්දනය වීමක් නොව, ආරෝපිත අංශු වලට ආලෝක අංශු අවශෝෂණය සහ විමෝචනය නිසා සිදු වන පමාවක් බව සැලකේ.
පදාර්ථය තුල ආලෝකය මන්දනය වීම පිලිබඳ සීමාන්තික උදාහරණයක් ලෙස, හාවඩ් විශ්වවිද්‍යාලයේ සහ කේම්බ්‍රිජ් (මැසචුසෙට්) හි රෝලන්ඩ් විද්‍යා ආයතනයේ එක් පර්යේෂණ කණ්ඩායමකුත්, නක්ෂත්‍ර භෞතික විද්‍යාව පිලිබඳ හාවඩ්-ස්මිත්සෝනියන් මධ්‍යස්ථානයේ තවත් කණ්ඩායමකුත් ස්වාධීනව කල පරීක්ෂණයක් දැක්විය හැකි ය. මෙහි දී, රුබීඩියම් මූලද්‍රව්‍යයේ බෝස්-අයින්ස්ටයින් සංඝනීභූතයක් තුලින් යැවූ ආලෝකය, ප්‍රගමනය සම්පූර්ණයෙන් ම නැවැත්වීමට පර්යේෂකයෝ සමත් වූහ. කෙසේ වෙතත්, මෙහි "ආලෝකය නැවැත්වීම" ලෙස සඳහන් වන්නේ සැකෙබුණු අවස්ථාවේ පවතින පරමාණු වල ආලෝකය ගබඩා කිරීමත්, නැවත අභිමත අවස්ථාවක ලේසර් ස්පන්දයක් මගින් ඒවා උත්තේජනය කිරීමෙන් ආලෝකය නැවත පිට වීමට සැලැස්වීමත් ය. ආලෝකය "නැවැතී" තිබුණු අවස්ථාවේ එය ආලෝකය ලෙස නොපැවතුනි.
විද්‍යුත් චුම්බක වර්ණාවලිය සහ දෘශ්‍ය ආලෝකය
තරංග ආයාමය අනුව, විද්‍යුත් චුම්බක විකිරණ රේඩියෝ තරංග, ක්ෂුද්‍ර තරංග, අධෝරක්ත, (ආලෝකය ලෙස මිනිසා හඳුනා ගන්නා) දෘශ්‍ය ආලෝකය, පාරජම්බුල, එක්ස් කිරණ සහ ගැමා කිරණ යන කලාප වලට බෙදේ.
විද්‍යුත් චුම්බක විකිරණ වල හැසිරීම ඒවායේ තරංග ආයාමය මත රඳා පවතී. ඉහල සංඛ්‍යාත සහිත විකිරණයන්ට කුඩා තරංග ආයාමයන් ද, පහල සංඛ්‍යාත සහිත විකිරණයන්ට විශාල තරංග ආයාමයන් ද ඇත. විකිරණය ෆෝටෝන නොහොත් ක්වොන්ටම යනුවෙන් හඳුන්වන අංශූන්ගෙන් සෑදී ඇත. විද්‍යුත් චුම්බක විකිරණ තනි පරමාණු හෝ අණු සමඟ අන්තර්ක්‍රියා කරන විට එහි හැසිරීම රඳා පවතින්නේ විකිරණයේ එක් ක්වොන්ටමයක් සතුව ඇති ශක්ති ප්‍රමාණය මත ය.
කොසේ වෙතත් විවිධ ආකාරයේ අධෝරක්ත විකිරණ වලට සංවේදී සත්ත්වයන් සිටිති. නමුත් ඔවුන් අධෝරක්ත විකිරණය සංවේදනය කරන්නේ ක්වොන්ටම් අවශෝෂණයෙන් නොවේ. සර්පයන් අධෝරක්ත සංවේදනය කරන්නේ ස්වාභාවික තාපජ මූර්තන ක්‍රමයක් මගිනි. මෙහිදී සිදු වන්නේ සෛලික ජල ඇසුරුම් අධෝරක්ත කිරණ වලට නිරාවරණය වීමෙන් ඒවායේ උෂ්ණත්වය ඉහල යාම සංවේදනය කිරීමයි. අධෝරක්ත විද්‍යුත් චුම්බක විකිරණ වලින් අණුක කම්පන සහ උෂ්ණත්වය ඉහලයෑම් ඇති කරන අතර, සමහර සතුන්ට මෙම වෙනස්කම් සංවේදනය කල හැකි ය.
දෘශ්‍ය ආලෝක පරාසයට ඉහලින් ඇති පාරජම්බුල විකිරණය ද මිනිස් ඇසට සංවේදී නොවේ. මෙසේ වන්නේ ස්වච්ඡයෙන් නැනෝමීටර 300ට අඩු විකිරණත්, අක්ෂි කාචයෙන් නැනෝමීටර 400ට අඩු විකිරණත් අවශෝෂණය කිරීම නිසා ය. තව දුරටත්, දෘෂ්ටිවිතානයෙහි ඇති යෂ්ටි සෛල සහ කේතු සෛල වලට නැනෝමීටර 360ට වඩා කුඩා විකිරණ අනාවරණය කර ගත නො හැකි අතර එබඳු විකිරණ නිසා ඊට හානි සිදු වීමට ද පුලුවන. කෘමීන් සහ ඉස්සන් වැනි කාච රහිත ඇස් ඇති බොහෝ සතුන්ට පාරජම්බුල විකිරණ දැකිය හැකි ය. ඔවුන් එය කරන්නේ මිනිස් ඇස දෘශ්‍ය ආලෝකය දකින අයුරින් ම ෆෝටෝන අවශෝෂණ යාන්ත්‍රණයන් මගිනි.
ප්‍රකාශ විද්‍යාව
ප්‍රකාශ විද්‍යාව යනු ආලෝකය සහ එය පදාර්ථය සමඟ සිදු කරන අන්තර්ක්‍රියා හැදෑරීමයි. අවුරෝරා සහ දේදුනු වැනි ස්වාභාවික සංසිද්ධීන් නිරීක්ෂණයෙන් ආලෝකයේ ස්වභාවය පිලිබඳ හෝඩුවාවල් ලබා ගත හැකි ය.
වර්තනය
ආලෝකය එක් පාරදෘශ්‍ය මාධ්‍යයක සිට තවත් පාරදෘශ්‍ය මාධ්‍යයකට ගමන් කරන විට නැවීම වර්තනය යි. වර්තනය ස්නෙල් නියමයෙන් විස්තර කල හැකි ය.
\theta_1 යනු ප්‍රථම මාධ්‍යය තුල අතුරු මුහුණතට ඇඳි අභිලම්බයත්, කිරණයත් අතර කෝණය වන අතර, \theta_2 යනු දෙවැනි මාධ්‍යය තුල අතුරු මුහුණතට ඇඳි අභිලම්බයත්, කිරණයත් අර කෝණය යි. n1 සහ n2 පිලිවෙළින් ප්‍රථම සහ දෙවැනි මාධ්‍ය වල වර්තනාංකය යි. රික්තයක වර්තනාංකය 1 වන අතර වෙනත් පාරදෘශ්‍ය මාධ්‍යයන් හි වර්තනාංකය 1ට වඩා විශාල වේ.
ආලෝකය රික්තයක් සහ වෙනත් මාධ්‍යයක් අතර සීමාව හරහා ගමන් කරන විට හෝ මාධ්‍ය දෙකක සීමාව හරහා ගමන් කරන විට ආලෝකයේ තරංග ආයාමය වෙනස් වීමකට ලක් වේ. නමුත් සංඛ්‍යාතය නො වෙනස් ව පවතී. කිරණය සීමාවට ලම්බක නොවේ නම්, මෙම තරංග ආයාමයේ වෙනස කිරණයේ දිශාව වෙනස් කිරීමට සමත් වෙයි. මෙම සංසිද්ධිය වර්තනය ලෙස හැඳින්වේ.
කාච වල වර්තන ගුණය ඒවා මඟින් ඇති කරන ප්‍රතිබිම්බ වල විශාලත්වය වෙනස් කල හැකි ය. විශාලන කාච, උපැස්, ස්පර්ශක (අක්ෂි) කාච, අණ්වීක්ෂ, සහ වර්තක දුරේක්ෂ මෙම ගුණය උපයෝගී කර ගනියි.
මූලාශ්‍ර
ප්‍රවර්ගය:විද්‍යාව ප්‍රවර්ගය:භෞතික විද්‍යාව ප්‍රවර්ගය:විද්‍යුත් චුම්බක තරංග
ද එක්ස්-ෆයිල්ස් (වාරය 9)
ඇමරිකානු විද්‍යා ප්‍රබන්ධ රූපවාහිනී කතාමාලාවක් වන ද එක්ස්-ෆයිල්ස්හි නවවන කථාවාරය 2001 නොවැම්බර් 11 දින එක්සත් ජනපදය තුළ විකාශය ඇරඹූ අතර 2002 මැයි 19 දින අවසන් විය. මෙය කථාංග විස්සකින් සමන්විත ය. මෙම කථාවාරය ඉදිරියට පැමිණෙන්නේ ෆොක්ස් මෝල්ඩර් (ඩේවිඩ් ඩචොව්නි) සැඟවීමෙන් පසු, අටවන කථාවාරයේ සමාප්ති කථාංගය වන "Existence"ට පසුව ය. එම නිසා මෙම කථාවාරයේ කථා තේමාව දිවෙන්නේ ඩේනා ස්කලී (ගිලියන් ඇන්ඩර්සන්), ජෝන් ඩොගට් (‍රොබට් පැට්‍රික්), සහ මොනිකා රයස් (ඇනබෙත් ගිෂ්) විසින් "සුපිරි සොල්දාදුවන්" නිර්මාණය සම්බන්ධයෙන්  වූ රාජ්‍ය කුමන්ත්‍රණයක් හෙළිකරන්නට දරන ප්‍රයත්නයත් සමගයි.
හොරස් බර්ඩ් (පාරාවෝ)
හොරස් බර්ඩ් හෙවත් හොරස්-බා, යනු ඊජිප්තුවේ පළමු සහ දෙවන රාජවංශ අතර කාලයෙහි ඇතැම්විට ඉතා කෙටි කාලයක් රාජ්‍ය පාලනය කරන්නට ඇතැයි සැලකෙන පාරාවෝවරයකුගේ සෙරෙඛ්-නාමයයි.
චිරහාරා පාලම කඩාවැටීම
2018 ජනවාරි 15 දිනදී, කොලොම්බියාවෙහි චිරහාරාහී පාර්ශව වශයෙන් තනා තිබූ පාලමක් කඩා වැටීමෙන්, කම්කරුවන් අවම වශයෙන් 10 දෙනෙක් මිය ගොස් තවත් බොහෝ දෙනෙක් තුවාල ලැබූහ. කුන්ඩිනමර්කා පළාතෙහි පිහිටා ඇති, 446-මීටර (1,463 අඩි)  දිගැති මෙම පාලම, 2018 මාර්තු මාසයෙහිදී විවෘත කිරීමට නියමිතව තිබුණු, බොගෝටා සහ විජ්ජවිසෙන්සියො  අතර,  ජාතික මහාමාර්ගය 40 දිගුකිරීමෙහි කොටසකි. ගිරිකඳුරක් උඩින්, 280 මීටර (920 අඩි) උසකින් දිවෙන මෙම පාලම, කුළුණු දෙකක් වෙතින් ඇදුණු රුකුල් කේබල මගින් දරා සිටින අතර, කඩා වැටී ඇත්තේ මෙම කුළුණු දෙකින් එකකි.
ආශ්‍රිත
ප්‍රවර්ගය:2018 වසර තුල කොලොම්බියාව ප්‍රවර්ගය:පාලම් විපත් ප්‍රවර්ගය:කොලෙම්බියාවෙහි මිනිසුන් විසින් කල විපත් ප්‍රවර්ගය:දකුණු ඇමරිකාව තුල 2018 මාසයෙහි සිද්ධි ප්‍රවර්ගය: කුන්ඩිනමර්කා පළාත ප්‍රවර්ගය: 2018 වසර තුල ප්‍රවාහණ විපත්
ගෝලාන් කඳුකරය
ගෝලාන් එසේත් නැත්නම් ගෝලාන් කඳුකරය යනු Levant හි පිහිටි ප්‍රදේශයකි.
ත්‍රිත්ව එන්නත
ත්‍රිත්ව එන්නත යනු diphtheria, pertussis (whooping cough), සහ tetanus යන රෝග සඳහා වන එන්නතකි.
අන්තර්ජාලය
ලෝකය පුරා පැතිරුණු, ඕනෑම අයෙකුට පිවිසිය හැකි, එකිනෙක හා සම්බන්ධ වූ පරිගණක ජාලයන්ගෙන් සැදුම්ලත් ජාලය අන්තර්ජාලය යි. එහි දත්ත සම්මත අන්තර්ජාල ප්‍රොටෝකෝලය (Internet Protocol - IP) භාවිතයෙන් ගොණු නොහොත් පැකට්ටු ලෙස සම්ප්‍රේශණය වේ. මෙයට කෝටි ගණනක්වූ කුඩා ගෘහාශ්‍රිත, ව්‍යාපාරික හා රාජ්‍ය ජාලයන් ඇතුලත් වන අතර විද්‍යුත් තැපෑල, මාර්ග ගත සංවාද, ලිපිගොණු සංසරණය හා විශ්ව ව්‍යාප්ත වියමනේ (World Wide Web) ඇති වෙබ් පිටු හා අනෙකුත් ලිපි ආදී වූ තොරතුරු හා සේවාවන්ද අයත්ය.
ත්‍රිත්ව එන්නත
ප්‍රවර්ගය:එන්නත්
අන්තර්ජාලය
පද වෙනස්කම්: අන්තර්ජාලය හා විශ්ව ව්‍යාප්ත වියමන
අන්තර්ජාලය හා විශ්ව ව්‍යාප්ත වියමන එකම දෙයක් නොවේ. තඹ රැහැන්, ප්‍රකාශ තන්තු රැහැන්, රැහැන් රහිත සම්බන්ධතා ආදී වූ නොයෙක් ක්‍රම‍ මගින් එකිනෙක හා සම්බන්ධ වූ පරිගණක ජාලයන්ගේ එකතුවක් අන්තර්ජාලය වන අතර හයිපර්ලින්ක්ස් (Hyperlinks) සහ URL මගින් අමුණා ඇති ලිපි හා අනෙකුත් සම්පත් වල එකතුවකි විශ්ව ව්‍යාප්ත වියමන. විශ්ව ව්‍යාප්ත වියමනට පිවිසිය හැකි මග අන්තර්ජාලය වනවා සේම විද්‍යුත් තැපෑල, ලිපිගොනු හුවමාරුව හා පහත දක්වා ඇති දැ ආදී වු දේ ඉටුකර ගැනීමේ මග ද අන්තර්ජාලයයි.
විද්‍යුත් තැපෑල
පුද්ගලයින් දෙදෙනෙකු හෝ සමූහයක අතෙර වද්‍යුත‍‍් ක්‍රමයට ලිපි හා ලිපිගොනු ලෙස පණිවුවිඩ (Text messages) හුවමාරු ක්‍රමය විද්‍යුත් තැපැල වේ. මෙම සේවය නොමිලේ සපයන ආයතන බහුලව ලො‌වව්‍යාප්ත ජාලය හි ඇත මෙනිසා මේ සදහා වැය ව්අන්නේ අන්තර්ජාල සදහා වැය වන ගාස්තුව පමණි. එහෙයින් මෙය ඉතා ලාභදායී හා ඉක්මන් සන්නිවේදන ක්‍රමයකි.
විශ්ව ව්‍යාප්ත වියමන(විශ්ව විසිරි වියමන)
විශ්ව ව්‍යාප්ත වියමන(WWW) යනු ඵකිනෙකට සම්බන්ධ කොට ඇති අති විශාල ලේඛන සමූහයකටය. මෙම‍ ලේඛන වල අක්ෂර, රූප, වීඩියෝ ආදී ඕනෑම මාධ්‍යයකින් තොරතුරු අඩංගු කළ හැකිය. වෙබ් අඩවියක් යනුවෙන් හඳුන්වන්නේ එකිනෙක ඇමුණු මෙවැනි ලේඛන එකතුවකි.
සමාජයීය බලපෑම්
අන්තර්ජාලයේ මූලික ලක්ෂණවන පුළුල් භාවිතය හා පිවිසීමට ස්තුතිවන්නට, එමගින් නවමු ආකාරයේ සමාජීය අන්තර්ක්‍රියා, ක්‍රියාකාරකම් හා සංවිධානගතවීම් ඇතිකිරීමට එයට හැකි වී ඇත.
“ෆේස් බුක්” (face book) හා “මයි ස්පේස්” (my space) වැනි සමාජ ජාලකරණ වෙබ් අඩවි සමාජකරණයේ හා අන්තර් ක්‍රියාකාරිත්වයේ නව විධි නිර්මාණය කර ඇත. මෙම අඩවිවල පරිශීලකයන්ට තම පෞද්ගලික පිටුවලට විශාල විවිධත්වයකින් යුත් අංග එකතු කර ගැනීමටත්, තමන් පොදුවේ ආශා කරන දේ පිළිබඳ දැක්වීමටත් අන් අය හා සම්බන්ධ වීමටත් හැකියාව ඇත. වෙබ් අඩවිය පරිශීලනයන්ට ඔවුන්ගේ සම්බන්දකම් ප්‍රයෝජනයට ගැනීමට හා පවතින විශාල මත කාණ්ඩ සමග (Groups) සන්නිවේදනය කිරීමට ඉඩදේ නම් එකිනෙකා හදුනන අයගේ විශාල හමුවීමක් ද සොයා ගත හැකි වනු ඇත.
අන්තර්ජාලය ක්‍රියා කරන ආකාරය
ප්‍රථමයෙන්ම URL හි සේවාදායක නාම කොටස, වසම් නාම පද්ධතිය හෝ DNS ලෙස හඳුන්වන ලෝක ව්‍යාප්ත අන්තර්ජාල දත්ත සමුදායක් භාවිතයෙන් IP ලිපිනයක් අයිපී ලිපිනය බවට විසඳනු ලැබේ. මෙම IP ලිපිනය වෙබ් සේවාදායකය සම්බන්ධකර ගැනීමට හා දත්ත පැකට් යැවීමට අත්‍යවශ්‍ය වේ.
ඉන්පසු බ්‍රවුසරය අදාල ලිපිනයේ සේවාදාකයා වෙත HTTP ඉල්ලීමක් යැවීමෙන් සම්පත් සඳහා ඉල්ලුම් කරනු ලැබේ. සාමාන්‍ය වෙබ් අඩවියකදී වෙබ් බ්‍රවුසරය මගින් ප්‍රථමයෙන් පිටුවේ HTML වදන් ඉල්ලුම් කර ඒවා වහාම ව්‍යාකරණ විග්‍රහයට භාජනය කරනු ලැබේ. පිටුවේ කොටස් වන අනෙකුත් ඡායාරූප හා ගොණු ඉල්ලීම සිදු කරන්නේ ඉන්පසුවය. වෙබ් අඩවියක ජනප්‍රියතාව මනින දත්ත රඳා පවතින්නේ පිටු නිරීක්ෂණය කරන අයගේ සංඛ්‍යාව හෝ බැඳී ඇති සේවාදායක “හිට්ස්” (hits) හෝ ගොණු ඉල්ලීම් ප්‍රමාණය මතය.
වෙබ් සේවාදායකයන් අවශ්‍ය ගොණු ලැබුණු පසු බ්‍රවුසරය, අදාල පිටුවේ HTML , CSS හා වෙනත් වෙබ් භාෂා මගින් සඳහන් කර ඇති පරිදි පිටුව තිරයට පිරිනමනු (render) ලැබේ. පරිශීලකයා තිරය මත දකින වෙබ් පිටුව නිර්මාණය වීමට පින්තූර හා අනෙකුත් සම්පත් ද සම්බන්ද වේ.
බොහෝමයක් වෙබ් පිටුවල අනෙකුත් අදාල වෙබ් පිටුවලට හෝ බාගත කිරීම්වලට, මූලාශ්‍ර ‍ලේඛවලට , අර්ථ දැක්වීම්වලට හා අනෙකුත් වෙබ් අඩවිවලට හයිපර්ලින්ක් (Hyperlink) අඩංගු වේ. එවැනි හයිපර්ලින්ක්වලින් (Hyperlink) එකට බැඳී ඇති ප්‍රයෝජනවත් සම්පත්වල එකතුවක් තොරතුරු “වෙබය” ක් ලෙස හැඳින්වේ. එය අන්තර්ජාලයෙන් ලබාගත හැකිවූයේ 1990 දී ටිම් බර්නර්ස් ලී ( Tim Berners – Lee) වර්ල්ඩ් වයිඩ් වෙබ් ලෙස (www) හැඳින්වූ දෙයෙහි නිර්මාණයත් සමගය.
අන්තර්ජාලයේ ඉතිහාසය
අන්තර්ජාලයට මඟ පෑදූ පුළුල්ව පැතිරුණු අන්තර් - ජාලකරණයට පෙර වූ බොහෝමයක් ඔවුන්ගේ ජාලයේ නැවතුම්පොළ අතර පමණක් සන්නිවේදනයට ඉඩ දීමේ ස්වභාවය නිසා සීමා වී තිබූ අතර පවතින පරිගණක ජාලකරණ ක්‍රම වේදය පදනම් වී තිබුණේ මධ්‍යම මේන්ෆ්‍රේම් ක්‍රමවේදය මතය. 1960 කාල වකවානුවේ දී ජේ.සී.ආර්. ලික්ලීඩර් හා රොබට් ඩබ්. ටේලර් නැමැති පරිගණක පර්යේෂකයන් අන්තර් ක්‍රියාකාරී ප්‍රශ්නවලට පිළිතුරු සෙවීම සඳහා එකිනෙක හා සබැඳුනු ලෝක ව්‍යාප්ත ජාලයක් යෝජනා කළහ. ඒ හා සමාකාලීනවම එකිනෙකින් වෙන් වූ භෞතික ජාල අතර ජාලකරණයේ මූලික නීති පර්යේෂණයට පර්යේෂණ වැඩ සටහන් ද ආරම්භ කෙරිනි. මෙය පැකැට්ටු හුවමාරු (Packet switching) ක්‍රමයේ වර්ධනයට හේතුවේ. මෙම පර්යේෂණ වැඩසටහන්වලට ඩොනල්ඩ් ඩේවිස් (Donald Davies (NPL) පෝල් බැරන් (Paul Baran (RAND සංස්තාව) හා ලෙනාර්ඩ් ක්ලේයින් රොන් (Leonard Kleinrock ) (MIT) යන පර්යේෂකයින් සහය ලබා දී ඇත. මෙය 1960 හා 1970 අග භාගයේ දී ARPANET, සහ X.25 ඇතුලුව පැකට්ටු හුවමාරු ජාලකරණ කිහිපයක දියුණුවට මඟ හසර හෙළි කළේය. ඊට අමතරව UUCP ඇතුළුව පොදු ප්‍රවේශ හා විනෝදාංශ ජාලකරණ පද්ධති ජනප්‍රියත්වයෙන් ඉහල යාමට විය. කෙසේ නමුත් තවමත් ඒවා ජාල අතර ඇති සීමිත වාහල් සංඛ්‍යාවකින් සේවා ලබා එකිනෙකින් වෙන් වූ ජාල වෙයි. මෙය පැකට්ටු හුවමාරු යෙදුම මඟින් අන්තර්ජාලකරණයට ප්‍රෝටෝකෝලයක් නිපදවීමට මග පෑදීය. එමඟින් එකිනෙකට වෙනස් ජාල සුපිරි සැකිලි ජාලයන් බවට පත් කිරීමට හැකි විය. අන්තර්ජාල ප්‍රෝටෝකෝල කට්ටලය නැමැති සරල පොදු ජාල පද්ධතියක් අර්ථ දැක්වීමෙන් ජාලයේ සංකල්පය වැනි භෞතික ක්‍රියා පිළිවෙලින් වෙන් කල හැකි විය. අන්තර්ජාලකරණයේ මෙම ව්‍යාප්තිය අන්තර්ජාලය ලෙස හඳුන්වන විශ්වීය අන්තර් ජාල කරණයක අදහස ඇතිකරලීය. මෙය ඉතා වේගයෙන් පැතිරුණු අතර පවතින ජාල මෙයට උචිත ලෙස පරිවර්තනය විය. මෙය බටහිර ලෝකයේ දියුණු විදුලි සංදේශ ජාල හරහා වේගයෙන් පැතිරුණූ අතර ඇත්ත වශයෙන්ම එය ලෝක සම්මතය හා විශ්ව ජාලය බවට පත් වු විට ලෝකයේ අනෙක් කොටස්වලට ද ව්‍යාප්ත විය. කෙසේ නමුත් වර්ධනයේ විෂමතාව අදටත් සැලකිල්ලට බඳුන්වන සංඛ්‍යාත බෙදුමකට හේතු විය. 1980 දී පෞද්ගලිකව ක්‍රියාත්මක වන අන්තර්ජාල සේවා සපයන්නන් වාණිජකරණයට ලක්වීම හා හඳුන්වා දීම 1990 දී ජනප්‍රිය භාවිතය තෙක් පුළුල් වීම නිසා අන්තර්ජාලය සංස්කෘතිය හා වාණිජය මත දැඩි බලපෑමක් ඇති ‍කළේය. මෙයට විද්‍යුත් තැපෑල හරහා සන්නිවේදනය දියුණු වීම, වදන් මත පදනම් වූ සාකච්ඡා (වර්ල්ඩ් වයිඩ් වෙබ්) ලෝක ව්‍යාප්ත ජාලය ආදිය ඇතුළත් වේ. මෙම නව හඳුන්වාදීම මඟින් ආයෝජකයන්ට නව වෙළඳ පොළවල් කෙරෙහි ඇති කල කල්පිත විශාල වෙළඳ පොළ බිඳ වැටීමත් වූ ඩොට් - කොම් බබ්ල් හි උද්ධමනයට හා බිඳ වැටීමට හේතු විය. එසේ තිබිය දීත් අන්තර්ජාලයේ වර්ධනය දිගින් දිගටම සිදු වූ අතර අදටත් සිදුවෙයි.
ඉතිහාසය
* ප්‍රවර්ගය:පරිගණක විද්‍යාව
ස්නෙෆෙර්කා
ස්නෙෆෙර්කා යනු පළමු රාජවංශයේ අවසාන කාලයේ රාජ්‍ය පාලනය කරන්නට ඇතැයි විශ්වාස කෙරෙන මුල්කාලීන ඊජිප්තු රජකෙනකුගේ සෙරෙඛ්-නාමයයි. ඔහුගේ රාජ්‍ය සමයේ දිග නිවැරදිව නොදනී. එහෙත් එය ඉතා කෙටි යැයි විශ්වාස කෙරේ. ඔහුගේ කාලානුක්‍රම පිහිටුම ද අපැහැදිළි ය.
රත්නා සුමනපාල
thumb පොඩිරත්න මැණිකේ අබේගුණසේකර (උපත 10 ජූනි 1940 රත්නා සුමනපාල ලෙස), ජනප්‍රිය රත්න සුමනපාල ලෙසින් හඳුන්වනු ලබන්නේ ශ්‍රී ලාංකේය සිනමාවේ, වේදිකා නාට්‍යයේ සහ රූපවාහිනියේ නිළියකි. දශක පහකට වැඩි වෘත්තීය ජීවිතයක් ගත කරන ශ්‍රී ලංකාවේ ජනප්‍රියම රූපවාහිනී නිළියක් වන රත්න වඩාත් කැපී පෙනෙන්නේ කෝපි කඩේ රූපවාහිනී කතාමාලාවේ "කෝපි කඩේ හාමිනේ" වෙළඳ ලකුණේ චරිතයෙනි.
පෞද්ගලික ජීවිතය
ඇය විවාහ වී සිටියේ ජනප්‍රිය නළු රාජා සුමනපාල සමඟයි. මෙම යුවළට වරුණි, මංජුලා නමින් දියණියන් දෙදෙනෙක් සහ ප්‍රභාෂ් සහ මහේෂ් නමින් පුතුන් දෙදෙනෙක් සිටී. රාජා 2003 දී මිය ගියේය. thumb මුණුබුරන්: දුෂාන්ත දේශාන්, දුල්හාන් ටනිෂ්ක, බිසන්දි සුමනපාල, දුලාන් හංසජා, ඩිනාලි ෂෙනාරා, බිහඳු යෙත්මින් සහ විදූෂා සුමනපාල.
රංගන වෘත්තිය
රත්න මුලින්ම රඟපෑවේ අන්දරේ නාට්‍යයේ 3 ශ්‍රේණියේදී. ඉන්පසුව ඇය පාසල් වේදිකාවේ කිහිප වතාවක්ම රඟපෑවාය. ඇය සරල් ලාල් යටතේ නර්තනය ද ඉදිරිපත් කළාය. උසස් පෙළ හැදෑරීමෙන් පසු රත්න පැල්මඩුල්ල කලා සංසදයේ සංගීත අංශයට සම්බන්ධ වූ අතර එහිදී ඔහුට අනාගත සැමියා වන රාජා හමු විය. රාජා සුමනපාල සුගතපාල සෙනරත් යාපා සමඟ එක්ව රත්නව සම්බන්ධ කර ගත්තේ 1962 වසරේ පිං බත් වේදිකා නාට්‍යයේ නාට්‍යමය චරිතයක් සඳහා ඇය ජනප්‍රිය නාට්‍යයට පිවිසීම සනිටුහන් කළ බැවිනි. නාට්‍යය ඉතා සාර්ථක වූ පසු, පෙර වසරවල පැල්මඩුල්ල කලා සංසදය විසින් නිෂ්පාදනය කරන ලද සෑම නාට්‍යකම රත්න රඟපෑවේය.ඉදිකට්ටා, රුදිරය සහ ගංගාව, වප් මගුල, ඇලද, සීලවතී සහ සීමා බන්ධන ඇගේ වේදිකා නාට්‍ය කිහිපයකි. ඇය 1980 දශකයෙන් පසු දිගු විවේකයක් සඳහා වේදිකාවෙන් ඉවත් වූ අතර එහිදී ඇය 2016 දී මහා මුහුද ගොඩ ගලයි වේදිකා නාට්‍යය සමඟ නැවත පැමිණියාය. ඉන්පසුව ඇය නාඩගම් සහ නූර්ති මිශ්‍ර වූ පර්යේෂණාත්මක නාට්‍යයක් වන කුණ්ඩලකේෂි නාට්‍යයේ රඟපෑවාය.
රත්න සිය මංගල සිනමා රංගනය සිදු කළේ 1977 වසරේ සෙනරත් යාපා විසින් අධ්‍යක්ෂණය කරන ලද බ්ලොක්බස්ටර් පෙම්බර මධු චිත්‍රපටියෙනි. ඇය චිත්‍රපටයේ කුඩා චරිතයක් රඟපා ඇති අතර එහිදී ඇය රඟපෑවේ පාරක දුව ගොස් ප්‍රධාන නළු විජය කුමාරතුංග අල්ලා ගන්නා පිස්සු ගැහැනියක් ලෙසය. චිත්‍රපටයෙන් පසුව, ඇය අධිෂ්ඨාන, බිනරි සහ සුදු බණ්ඩා, මංගල තේග්ග සහ ගුරුගෙදර චිත්‍රපටවල නාට්‍යමය සහායක චරිත රැසක දිගටම රඟපෑවාය. අවසාන කාලයේ, ඇය හායි හූයි බබි ආච්චි, පාලිමන්ට් ජෝක්ස්, ගින්දරී සහ සුහද කොකා වැනි චිත්‍රපටවල හාස්‍යජනක චරිත සඳහා රංගනයෙන් දායක වූවාය. ඇය තරුණ වියේදී පවා බොහෝ චිත්‍රපටවල මව වූවාය. නැන්දම්මාගේ චරිතය ලැබුණේ උතුර දකුණ චිත්‍රපටයට පමණයි.
ඇයගේ මංගල රූපවාහිනී රංගනය 1979 දිමුතු මුතු ශ්‍රී ලංකාවේ ප්‍රථම කතාමාලාව හරහා පැමිණියා. ඉන්පසුව දශක හතරක් තුළ ඇය රූපවාහිනී කතාමාලා 350කට අධික ප්‍රමාණයක රඟපානවා. මේ අතර ඇග්නස් සිරිසේනගේ මගපෙන්වීම යටතේ ගුවන්විදුලි නාට්‍යවලට පිවිසි රත්න හන්දියේ ගෙදර සහ මුවන් පැලැස්ස වැනි ජනප්‍රිය ගුවන්විදුලි නාට්‍යවලට හඬකැවීය.
1981 දී තේවිස් ගුරුගේ විසින් රචිත කෝපි කඩේ රූපවාහිනී කතාමාලාවට රත්න තෝරා ගන්නා ලදී. "හාමිනේ" ලෙස ඇයගේ භූමිකාව මහජනයා අතර බෙහෙවින් ජනප්‍රිය වූ අතර ඇය සාමාන්‍යයෙන් හැඳින ගත්තේ සැබෑ නමට වඩා ඇගේ චරිත නාමයෙනි. 1987 අප්‍රේල් 1 වන දින ප්‍රථම වරට විකාශය වූ මෙම කතා මාලාවේ මුල සිටම ඇය පෙනී සිටි අතර මේ දක්වා අඛණ්ඩව වසර 30කට වැඩි කාලයක් මෙම කතා මාලාවේ රංගනයේ නිරත වූවාය.
2011 දී ඇය කෙටිකතා නවකතාවක් ලියා ත්‍යාගයක් දිනා ගත්තාය. 2012 වසරේ සාහිත්‍ය විශාරද තරගයෙන් රත්න තෙවැනි ස්ථානය දිනා ගත්තාය. ඔෂින්, කූබිච්චි, මුවන් පැලැස්ස, හන්දියේ ගෙදර, කුසුමලතා සහ කනමැදිරි රාත්‍රිය වැනි වැඩසටහන් තුළින් ඇය ගුවන්විදුලි හා රූපවාහිනී හඬ කැවීම් ශිල්පිනියක ලෙස ද සිය කුසලතා ප්‍රදර්ශනය කළාය.
සහන (නිදහස් හා විවෘත ආපදා කළමනාකරණ මෘදුකාංග පද්දතිය)
ආරම්භය
"සහන" වැඩසටහන ආරම්භවුයේ 2004 දෙසැම්බර් මස 26 වැනිදා සිදුවූ "සුනාමි" ඛේදවාචකයත් සමහයි. මේවන තෙක් නිසි ආපදා කළමණාකරන මෘදුකාංග පද්ධතියක් නොමැති බැවින් "සහන" වැඩසටහනේ අරමුණ වුයේ රට තුලට ගෙනන සහනාධාර සහ සහනසේවා නිසි පරිදි කළමනාකරණය කරගත හැකි මෘදුකාංග පද්දතියක් නිපදවීමයි.
"සහන" - නිදහස් හා විවෘත ආපදා කළමනාකරණ මෘදුකාංග පද්ධතිය
ශ්‍රීලාංකිය පරිඝණක ක්‍ෂේත්‍රයේ නියැලෙන නිලධාරීන්ගේ ස්වෙච්චා සේවය නිසා සති 2-3 පමණ කෙටි කාලයක් තුල "සහන" - නිදහස් හා විවෘත ආපදා කළමනාකරණ මෘදුකාංග පද්දතිය නිපදවිමට හැකිවිය. මෙම නිෂ්පාදනයෙහි පුරොගමිව කටයුතු කරනු ලැබුවේ පරිඝනක පරියෙෂණ කටයුතු වල නියැලෙන සහ ලාඟ අපේක්‌ෂා නොකරන ආයතනයක් වන "ලංකා මෘදුකාංග පදනම". මෙම මෘදුකාංග පද්ධතිය රජයේ සහය අැතිව ශ්‍රීලංකාවේ "සුනාමි" ආපදා කළමනාකරණ ක්‍රියා වලිය සඳහා භාවිතා විය.
මෙහි ප්‍රථිපලයක් ලෙස "සහන" මෘදුකාංග පද්ධතිය දැන් දෙවැනි අදියර සඳහා ලෙෝකයේ සිදුවන සියලු අපදාවන් කලමණාකරගත හැකි මෘදුකාංග පද්ධතියක් ලෙස නිපදවමින් පවති. දෙවැනි අදියරෙහි අරමුණු වන්නේ පරිපූර්ණ ආපදා කලමණාකරන පද්ධතියක් නිපදවීම, දැනට භාවිතාවන පද්ධතීන් ගෙන් දත්ත හුවමාරුව, ආපදා පෙරහුරුව, සහන සහ සේවා කටයුතුය.
සහන මෘදුකාංග පද්දතියේ බෙදාහැරීම සඳහා "GNU Lesser General Public License" බලපත්‍රය භාවිතාවේ.
වරිගපූර්ණිකාව
වරිගපූර්ණිකාව යනු යක්‌ෂ ගෝත්‍රිකයන් 	ගැන මූලාශ්‍ර තොරතුරු ඇතුලත් පුස්‌කොල ග්‍රන්ථයකි.ශ්‍රී රාජාධි රාජසිංහ රජ සමයේ  මානාපවි අරණවාසි නීලගිරික බෝධිවංශාභය නොහොත් ශ්‍රී බෝධි වංශාභිධාන හිමියන්  විසින් රාවණා යුගයේ සිට පැවත ආ  රවිශෛල්‍යාශ වංශය ට අයත්  පුස්කොල ග්‍රන්ථ රැසක්‌ එක් කර මෙම  පුස්‌කොළ ග්‍රන්ථය සම්පාදනය කර තිබේ.
රාවණා පරම්පරාව
රාවණා රජුගෙන් පැවතෙන රාජ පරම්පරාවක් ගැන ද වරිගපූර්කාව සඳහන් කරයි. ප්‍රධාන පරම්පරා දෙකක් වශයෙන් රටේ ව්‍යාප්තව සිටිය මේ අය අතර, කේවේ සස්ථාන පරපුර වාසස්ථාන කරගෙන තිබුණේ මුහුදු බඩ ප්‍රදේශයි. නැව් තාක‍ෂණය පිළිබඳ හසල දැනීමක් ඇති මේ අය ලෝකයේම ව්‍යාප්ත වූ පරම්පරාවක් වීය. රවිශෛලාශ පරපුර රට අභ්‍යන්තරයේ වාසස්ථාන කරගෙන විසූහ. මේ අය තාරකා ශාස්ත්‍රය, ගුවන් යානා තාක‍ෂණය වාරිවාපි තාක‍ෂණය පිළිබඳ හසල දැනීමක් ඇති අය වූහ. මේ පරම්පරා දෙක අතර, ආවාහ විවාහ සම්බන්ධකම් තුළින් එකම ජාතියක් ලෙස කටයුතු කළහ. කෙවෙසස්ථාන (යාපනය) නගරයේ සිට ප්‍රධාන කෙන්ද්‍රස්ථානය වන මහගිර දක්වා යක‍ෂ ගෝත්‍රික ජනාවාස පිහිටා තිබී ඇත. ලලාටදේශය (පුත්තලම) ගිරිදේශය, (ගිරිබාව) නීලගිරිය ( මානෑව) සත්තානාගිර, රකුන්ගිර (රිටිගල) විල්පත්තු ප්‍රදේශ වල ද විශාල වශයෙන් මොවුන්ගේ ජනාවාස තිබී ඇත.වරිගපූර්ණිකාවට අනුව  මන්නාරම සිට රිටිගල, මයියංගනය දක්වා අකණ්ඩව ගොඩනැගිලි සංකීර්ණයක් තිබුණ බවට ද සාධක තිබේ. මේ දියුණු සංස්කෘතියට අයත් යක‍ෂ ගෝත්‍රික රාජ පරම්පරාව ගැන නිවැරදි අවබෝධයක් වරිගපූර්ණිකාව තුළින් ලබාගත හැකිය. මේ කෘතියේ අන්තර්ගත තොරතුරුවලට අනුව වඩාත් තහවුරු වී ඇත්තේ රවිශෛලාශ රාජපරම්පරාව ගැනයි. රවිශෛලාශ රාජපරම්පරාවේ ආදිතමයා ලෙස සැලකෙන්නේ රාවණා හෙවත් යගු කෞරාණ මන්ඨකයි. කෞරාණ යන්න රෞලාන වශයෙන් ද භාවිතා වේ එයි. කෞරාණ යනු මෙරට සහ ලෝකයේ ව්‍යාප්තව සිටින යක‍ෂ ගෝත්‍රික කෝණ වංශිකයන්ගේ මුල් නමයි.
කිම් ජොං අං
කිම් ජොං අං (කොරියානු: 김정은; උච්ඡාරණය: [kim.dzɔŋ.ɯn]; උපත: 1982 හෝ 1983 ජනවාරි 8) යනු උතුරු කොරියානු දේශපාලනඥයෙකු වන අතර, ඔහු 2011 සිට උතුරු කොරියාවේ උත්තරීතර නායකයා ලෙස ද, 2012 සිට කොරියානු කම්කරු පක්ෂයේ නායකයා ලෙස ද ක්‍රියා කරයි. ඔහු උතුරු කොරියාවේ දෙවැනි උත්තරීතර නායකයා වූ කිම් ජොං ඉල් ගේ සහ කෝ යොං හුයි ගේ පුත්‍රයා යි. එමෙන්ම ඔහු උතුරු කොරියාවේ නිර්මාතෲ සහ ප්‍රථම උත්තරීතර නායකයා වූ කිම් ඉල් සං ගේ පුත්‍රයායි.
ගිරාගම වලව්ව
ශ්‍රී ලංකාවේ මහනුවර නගරයේ, යටිනුවර වීදිය හා කොළඹ වීදිය යන වීදි වලට සම්බන්ධකර ඉදිකොට ඇති ගිරාගම වලව්ව මහනුවර ඇති පැරණි ගොඩනැගිල්ලක් සේ සැළකේ. වර්ථමානයේ මෙම වලව්ව ජාතික උරුමයන් පිළිබඳ අමාත්‍යාංශයේ සංස්‌කෘතික ත්‍රිකෝණ වැඩ පිළිවෙල තුල, මහනුවර යුනෙස්‌කෝ ලෝක උරුම නගරයේ සංරක්‌ෂිත ගොඩනැඟිල්ලක්‌ ලෙස ප්‍රකාශයට පත් කොට තිබේ.
ඉතිහාසය
thumbnail|දකුණ|ප්‍රතිසංස්කරණයට පෙර 1814 වසරේ ඉදිකරනු ලැබූ ගිරාගම වලව්ව, වර්ෂ 1882 - 1897 අතර සමය තුල දළදා මාලිගාවේ දියවඩන නිලමේ තනතුර හෙබවූ කුඩා මුදියන්සේ ගිරාගම නිලමේතුමන්ගේ නිලනිවස ලෙස හැඳින්වේ. කෙසේ නමුදු පසුකාලීනව මෙම ගිරාගම වලව්ව ව්‍යාපාරයෙකුට විකුණා දමා තිබෙන අතර එම හේතුවෙන් 1915 වසරේ තැනූ නගර සැලැස්මෙහි මෙම වලව්ව එයි.ඒ.එම් හබිබු ලෙබ්බේ ලෙස නම් කර කොට තිබූ බව සඳහන්ය.
නවීකරණය
බෙහෝ කාලයක් මුළුල්ලේ අබලන් තත්වයේ පැවති මෙම ගොඩනැගිල්ල යලි ප්‍රතිසංස්කරණය කිරීමට මහනුවර මහනගර සභාව, මධ්‍යම සංස්කෘතික අරමුදල හා නාගරික සංවර්ධන අධිකාරිය එක්ව පියවර ගන්නා ලදී.
මූලාශ්‍ර
ප්‍රවර්ගය:වලව් ප්‍රවර්ගය:මහනුවර දිස්ත්‍රික්කයේ පුරාවිද්‍යා ආරක්‍ෂිත ස්මාරක
උඩවලව
උඩවලව යනු ශ්‍රී ලංකාවේ රත්නපුර දිස්ත්‍රික්කයේ පිහිටි කුඩා නගරයකි.
මයිට්‍රල් කපාටය
මයිට්‍රල් කපාටය, ද්විතුණ්ඩ කපාටය හර්දය තුල පිහිටි කපාටයකි.
මයිට්‍රල් කපාටය පිහිටා ඇත්තේ වම් කර්ණිකාව සහ වම් කෝෂිකාව අතර ය. එයහි තුණ්ඩ දෙකක් ඇති හෙයින් ද්විතුණ්ඩ කපාටය ලෙස ද හඳුන්වයි.
මූලාශ්‍ර
ප්‍රවර්ගය:හෘදය
මොරොක්කෝ රාජධානිය
මොරොක්කෝ රාජධානිය උතුරු අප්‍රිකාවේ පිහිටි රටකි. ජනගහනය මිලියන 32 වන අතර වර්ග කි.මි. 710,850 වන බටහිර සහරාව මොරොක්කෝව යටතේ පවතී. අගනුවර වන්නේ රාබට් හා විශාලතම නගරය වන්නේ නසබ්ලන්නාය. අනෙකුත් විශාල නගර වන්නේ ෆෙස්, සලේ, අගඩියර්, මරතේෂ්, ටැන්ජි, යර්ඩ්, මෙක්නෙස්, ඔජ්ධා හා ටිමොආන්ය. මොරොන්නෝහි දියුණු සංස්කෘතියක් හා ජනාවාස ඇති අතර, බොහෝ කාලවල ස්වදේශීයව පැවැති අතර එහි ආහාර පාන, ලෝකයේ විවිධත්වය අතින් ලෝකයේ ඉහල තැනක් ගනි. රටේ අත්ලාන්තික් සාගරයේ වෙරළතීරයත් තිබෙන අතර, එය ගිබ්රෝල්ටා පටු සමුද්‍ර සන්ධිය පසු කොට, මධ්‍යධරණි මුහුදට ආසන්නව ඇත. මායිම් වන්නේ උතුරින් ස්පාඤ්ඤය, නැගෙනහිරින් ඇල්ජිරියාව හා දකුණින් මවුරිමානියාවටය. තොරතුරු තාක්ෂණය සහ සන්නිවේදන කොටස් විශාල ලෙස ව්‍යාප්ත විය. උතුරු අප්‍රිකාව තුල 3G පද්ධතියක් ස්ථාපිත කල පළමු රට මොරොනෝය. 2006 වර්ෂය වන විට එහි ආන්තර්ජාල භාවිතා කරන ප්‍රතිශතය 73% කි. නසබ්ලන්නාහි ඇති කල නව තාක්ෂණයෙන් යුත් නව ඉදිකිරීම හේතුවෙන් ගෝලිය බලවතුන්ගේ අවධානය දිනාගෙන ඇත. දියඹේ පිහිටි සේවා සථානයන් හේතුවෙන් රට ආකර්ෂණීය වි ඇත. වර්ධන වේගය, තොරතුරු තාක්ෂණ හේතුවෙන් රටේ ‍ දළ දේශීය නිෂ්පාදිත (GDP) අගයට ඇ.ඩො. මිලියන 500 ක් හා රැකියා 30,000 ක් 2015 වන විට ඇති කිරිමට ඇස්ත‍මේන්තු ගත කොට ඇත. සන්නිවේදන පද්ධතිය විදේශීය සෘජු ආයෝජනයෙන් අඩක් පසුගිය අවුරුදු 5 ක කාල සීමාවේ ලඟා කර ඇත. මොරොක්කෝ රාජ්‍යය ලෝකයේ පොස්පරස් නිෂ්පාදනයේ 3 වන විශාලතම රටයි. අන්තර්ජාතික වෙළඳපොළේ පොස්පරස් මිල උච්චාවචනය එහි ආර්ථිකයට බලපා ඇත. විශාලතම ස්ව‍දේශී ජන කණ්ඩායම වන්නේ බර්බස්ය. අරාබිකරණයද මොරොක්කෝ සංස්කෘතිය තුල මුලික ස්ථානයක් නිර්මාණය කොට ඇත. එහි ප්‍රතිඵලය ස්වදේශී ජනගහනයෙන් බහුතරයක් අරාබි කථා කරන බර්බර්වරුන් වීමයි.
භාහිර සබැඳි
ප්‍රවර්ගය:අප්‍රිකාව තුළ රටවල්
ප්‍රවර්ගය:එක්සත් ජාතීන්ගේ සාමාජික රාජ්‍ය
මානව සම්පත් කළමනාකරණ සංගමය (එ. ජ.)
thumb|ඇලෙක්සැන්ඩ්‍රියාවේ වර්ජිනියාහි පිහිටි මානව සම්පත් කළමනාකරණ සංගමයේ මූලස්ථානය
මානව සම්පත් කළමනාකරණ සංගමය (SHRM) යනු ඇලෙක්සැන්ඩ්‍රියා, වර්ජිනියා හී මූලස්ථානය පිහිටන වෘත්තීය මානව සම්පත් සාමාජිකත්ව සංගමයකි. මානව සම්පත් කළමනාකරණ සංගමය විසින් වෘත්තියක් ලෙස මානව සම්පත් භූමිකාව ප්‍රවර්ධනය කිරීම සහ අධ්‍යාපනය ලබාදීම, සහතික කිරීම ආදිය සිදුකරනු ලැබේ. එලෙසම එම කොංග්‍රසය විසින් ශ්‍රම කළමනාකරණය හා සම්බන්ධ ගැටළු සඳහා බලපෑම් සිදුකරන අතර සිය සාමාජිකයන් අතර ජාලයක් ලෙස සම්බන්ධ කොටගෙන සිටී.
ඉතිහාසය
සේවක පරිපාලනය සඳහා වූ ඇමෙරිකානු සංගමයක් (ASPA) ලෙස 1948 වර්ෂයේදී ආරම්භ කරන ලද අතර මෙම සංවිධානය 1964 වර්ෂය වන තෙක් ස්වේච්ඡා  සංවිධානයක් ලෙස ක්‍රියාත්මක විය. එහි මූලස්ථානය බෙරියාවේ ඔහිඕහි ස්ථාපිත කරන ලද අතර අනතුරුව කාර්ය මණ්ඩල සාමාජිකයන් බඳවා ගැනීම ආරම්භ විය. වර්ෂ 1984 දී මෙම මූලස්ථානය පිහිටි ස්ථානය වෙනස්කොට ඇලෙක්සැන්ඩ්‍රියාවේ වර්ජිනියාහි එය පිහිටුවන ලදි. වර්ෂ 1989 දී මෙම සංවිධානය එහි නම මානව සම්පත් කළමනාකරණ සංගමය ලෙස වෙනස් කරන ලදි.
මානව සම්පත් කළමනාකරණ සංගමය එහි ආදායම ඩොලර් මිලියන 114.56 ට රැගෙන ඒම මගින් 2015 වර්ෂයේදී එක්සත් ජනපදය තුල දොළොස් වන විශාලතම සංගමය බවට පත්විය. එක්සත් ජනපදය තුල මෙන්ම ලෝකය පුරා විසිරී ඇති ශාඛා 575 කට වැඩි ගණනකින් මෙම සංගමය සමන්විත වන අතර එම ශාඛා මගින් සාමාජිකයන්ට අවශ්‍ය සහතික කිරීම්, අධ්‍යාපනය සහ ජාලකරණ අවස්ථාද සපයනු ලැබේ. එම සංවිධානය දැනට මාතෘකා කිහිපයක් වෙත අවධානය යොමු කර ඇත. එම මාතෘකා අතර කම්කරුවන්ගේ නව අතිකාල රෙගුලාසි දෙපාර්තමේන්තුව, සෞඛ්‍ය සේවා ප්‍රතිසංස්කරණය, කුසලතා පරතරය, සේවා ස්ථානයෙහි නම්‍යශීලී බව, ලිංගික හැඩගැස්මෙහි නොවෙනස්කම්, සහ අනුපූරණ සාධාරණාත්වය යන මාතෘකාද ඇතුලත්ය.
අද වන විට මානව සම්පත් කළමනාකරණ සංගමය සතුව රටවල් 165 ක් පුරාවට කාර්ය මණ්ඩල සාමාජිකයන් 400 කට අධික ප්‍රමාණයක් සහ සාමාජිකයින් 285,000 කට අධික ප්‍රමාණයක් පවතී. සංගමයේ සභාපති සහ ප්‍රධාන විධායක නිලධාරියා ලෙස හෙන්රි ජී (හෑන්ක්) ජැක්සන් කටයුතු කරයි.
ශ්‍රී ලංකාවේ ආදිවාසීන්
ආදිවාසින් වශයෙන් හඳුන්වන්නේ නම් අපට දැනට වසන ජනවර්ග අතරින් පැරණිතම ජන වර්ගයයි.
ලංකාවේ සිංහල සහ වැදි යන ජනවර්ග දෙකම ආදිවාසින් වේ.
මෙරට සමෘද්ධිමත්ම යුගය ලෙස ඉන්දියානු වංශ කතාවල පවා සඳහන් රාවණා බලි තාරර විජය කුමරු පැක යුගයන් ඇරඹෙසර 2500කට පෙමින්නේ මීට වසර පන් දහසකට පමණ පෙරාතුවය. බලංගොඩ මානවයා අපට කියන ඉතිහාසය නම් වසර තිස් දහසකට වඩා පැරණිය. මීට වණෙන විටත් මෙරට දියුණු සංස්කෘතියක් තිබුණු බව කුවේණි කුමරිය කපු කටිමින් සිටීමෙන් පැහැදිලි වේ. සිරිවස්තු මෙන්ම කැළණිය ද එවකට මෙරට තිබු ප්‍රධාන නගරය. විවිධ ග්‍රොත්‍රිකයින්ගෙන් සැදුම්ලත් මෙරට වැසියන් පොදුවේ හැඳින්වුයේ හෙළයින් යන නමිනි. කුවේණි හෙළ කුමරියගේ පිහිටෙන් මෙරට රාජ්‍යයත්වය ලබාගත් ආර්යයෙකු වු විජය කුමරු හෙළයින් දුටුවේ ආක්‍රමණිකයෙකු ලෙසය. එබැවින් කුවේණිය ජාතිද්‍රොහියකු වුවාය. සිය ඥාතීන්ගේ වෛරයෙන් බේරීම සඳහා කුවේණියගේ දරුවන්ට කැලෑ වැදීමට සිදුවිය. ඒ නුතන වැදි පරපුරේ ආරම්භයයි. මෙය හුදෙක් මහවංශයේ කතාව පමණක් නොව වැදි ජන ප්‍රරවාදයන් හිද ඇති කතාවයි. එමෙන්ම මානව විද්‍යාඥයෝ ද සිංහලයින් සහ වැද්දන් අතර ඇති ඥතිත්වය පිළිගනිති. විජයාගමනයෙන් ඇරඹි හෙළ-ආර්ය ගැටුම අවසන් වී ආර්යයන් හෙළයින් සමග මුසු වන්නේ පණ්ඩුකාභය රජ සමයේ දී ය. මහවංශයට අනුව පණ්ඩුකාභය රජුගේ මවු වුයේ පඬුවස්දෙව් රජුගේ එකම දියණිය වු උන්මාද චිත්‍රා දේවියයි. ඔහුගේ පියා වුයේ දීඝගාමිණී ය. ඔහු පඬුවස්දෙව් රජුගේ බිසව වු භද්දකච්චනාගේ සොයුරෙකු වු දිඝායුගේ පුත්ය. නමුත් වෙනත් මුලාශ්‍රයන්ට අනුව නම් දීඝ ගාමිණි හෙළයකි. එබැවින් පණ්ඩුකාභය කුමරුගේ මව ආර්යයෙක් වන විට පියා හෙළයකි. එබැවින් ඔහු හෙළයන් ට හෙළයෙක් ද ආර්යයන් ට ආර්යයෙක් ද විය. මේ නිසාම ආර්යය ආධිපත්ය යට එරෙහිව හෙළයින් පණ්ඩුකාභය වටා රොක් වන විට ආර්යයන් ද ඔහුගේ නායකත්වය පිළිගත්තේය. ඉන් පසු ආර්යයෝ හෙළයින් සමග මුසු වුහ.
ඉන් පසුව විවිධ යුගයන් හි ඉන්දියාවේ විවිධ පළාත් සිට පැමිණි ආර්යයෝ මෙන්ම ද්‍රවිඩයන්ද ද සිංහල ජාතියට මුසු වුහ. එසේ මුසු වු වන් අතර අරාබි, චීන සහ මැලේ ජාතිකයෝ ද වුහ. මෙම මුසු වීම බටහිර ජාතීන් මෙරටට පැමිණීම තෙක් ම අඛණ්ඩව සිදුවිය. සිංහල ජාතිය සංක්‍රමණිකයින්ගෙන් පෝෂණය වුණු අයුරින්ම කැලයේ සිටි වැදි ජනතාවද විවිධ කැලෑ වැදීම් තුළින් පෝෂණය විය. සිංහලයේ කිරුළ පතා කෙරුණු අභ්‍යයන්තර අරගලයන් හි පරාජයට පත් පිරිස් වසර දහස් ගණනාවක් පුරා සිදු කළේ එක්කෝ ඉන්දියාවට පලා යෑමයි. නැතහොත් කැලෑ වැදී වැදි ජනතාවට එක් වීමයි. අවසන් වරට එසේ වැදි ජනතාව සමඟ මුසු වුයේ 1848 නිදහස් අරගලයට එක් වි සුදු ආක්‍රමණිකයන්ගේ  උදහසට ලක් වු වෙල්ලස්ස ජනතාවයි. මේ අනුව පෙනි යන්නේ සිංහල ජනතාව මෙරට වසර දස දහස් ගණනාවක් ජීවත් වු බවත් පසු ගිය වසර දෙදහස් පන්සිය තුළ වරින් වර සිංහලයන්ගෙන් වෙන්වී කැලෑ වැදුණු පිරිසගෙන් වැදි ජනතාව බිහිවු බවත්ය. එබැවින් වැදි ජනතාව ආදිවාසීන් ලෙස හැදින්වීම ඔවුන්ට වඩා දිගු ඉතිහාසයක් ලක් පොලවේ ඇති සිංහලයින්ට කරන අවමානයකි. එපමණක් නොව සිංහලයන්ට ලක් පොලවට ඇති අද්විතීය අයිතිය අභියෝගයට ලක් කිරීමකි. සිංහලයා මෙරටට අනන්‍ය වු ජන කොටසක් පමණක් නොව මෙරට ආදිවාසීහුය. එබැවින් සිංහලයාගේ ආදිවාසිකම සොරාගෙන වැදි ජනයාට පැලැන්දීමෙන් සිංහලයා තවත් එක් සංක්‍රමණික ජන කොටසක් බවට පත්වේ.
උපුල් තරංග
පොදුවේ උපුල් තරංගලෙස හඳුන්වන වරුෂවිතාන  උපුල් තරංග (උපත පෙබරවාරි 2, 1985),වෘත්තීමය ශ්‍රී ලාංකික ක්‍රිකට් ක්‍රීඩකයෙක් වන අතර හිටපු සීමිත ඕවර් කැප්ටන්  ක්‍රීඩාවේ සියලුම ආකෘතීන් සඳහා ක්‍රීඩා කරයි. ඔහු වමත් ආරම්භක පිතිකරුවෙකු වන අතර ඉඳහිට කඩුලු රකින්නෙකි.
මුල් ජීවිතය සහ ක්‍රීඩා වෘත්තිය
පවුලේ බාලයා ලෙස 1985 පෙබරවාරි 2 වන දින උපත ලද තාරංග උපත ලැබුවේ බලපිටිය මහ රෝහලේ ය. ඔහුගේ පියා වරුෂවිතානගේ භද්‍රසෝමා මාළු වෙළඳපොළ වෙළෙන්දෙකි. ඔහුගේ මව ආර්.ජේ. පද්මා ගෘහණියක් වන අතර තරංගට වැඩිමහල් සහෝදරයෙක් වන නුවන් තරංග සහ වැඩිමහල් සහෝදරියක් වන කුමේෂා මනෝරි තාරංග සිටී. ඔහුගේ සහෝදරයා පිහිනීමට ප්‍රිය කළද තරංග කුඩා කාලයේදීම ක්‍රිකට් ක්‍රීඩාව තෝරා ගත්තේය. ඔහු ප්‍රථම වරට අම්බලංගොඩ දේවානන්ද විද්‍යාලයට ඇතුළත් වූ අතර 1995 දී 5 ශ්‍රේණියේ ශිෂ්‍යත්වය සමත් විය. එතැන් පටන් තරංග සිය ද්විතීයික අධ්‍යාපනය අම්බලංගොඩ ධර්මශෝක විද්‍යාලයේ සාමාන්‍ය මට්ටම දක්වා අධ්‍යාපනය ලැබීය. කෙසේ වෙතත්, බොහෝ ක්‍රිකට් සංචාරයන් සමඟ, උසස් මට්ටම දක්වා අධ්‍යාපනය සම්පූර්ණ කිරීමට ඔහුට නොහැකි විය. ඔහු සිය පාසලේදී යෞවනයෙකු ලෙස සිය ක්‍රිකට් ජීවිතය ආරම්භ කළේය.
වයස අවුරුදු 15 සිට නොන්ඩෙස්ක්‍රිප්ට්ස් ක්‍රීඩා සමාජය වෙනුවෙන් ක්‍රීඩා කර ඇති ඔහු ශ්‍රී ලංකාවේ වයස අවුරුදු 15 න් පහළ, 17 න් පහළ සහ 19 න් පහළ සංචිත සඳහා ක්‍රීඩා කළේය. 2004 දී වයස අවුරුදු 19 න් පහළ ලෝක කුසලානය සඳහා ඔහු සමත් විය. එසෙක්ස් හි ලොෆ්ටන් ක්‍රිකට් සමාජය වෙනුවෙන් ලීග් ක්‍රිකට් ක්‍රීඩා කිරීම සඳහා ඔහුව ශ්‍රී ලංකා ක්‍රිකට් මණ්ඩලය විසින් තෝරගන්න ලදි.
2004 සුනාමි ඛේදවාචකයෙන් ඔහුගේ පවුලේ නිවස සෝදා ඉවත් වූ පසු, නිවසේ අත්තිවාරම පමණක් ඉතිරිව තිබුණි. ඔහුගේ උපකරණ ද සෝදා ගොස් ඇති අතර එය කුමාර් සංගක්කාර විසින්නෑවත අරන් දෙන ලදි.. තරංග "A"කණ්ඩායමට ඇතුළත් වූ අතර ජූලි මාසයේදී ඔහු පූර්ණ සංචිතයට තෝරා ගන්නා ලදී.